open-index/open-wikipedia-markdown huggingface dataset:
汪明荃

**汪明荃**（，**Liza Wang Ming Chuen**，）係香港女藝人，由於經驗豐富、地位崇高，故外號**阿姐**、**汪阿姐**、**Liza姐**，同時亦係香港演藝界入面，親中陣營嘅元老級人馬。

## 生平
汪明荃喺上海崇明島出世，1956年移居香港。1967年考入麗的映聲藝員訓練班，以第一名成績畢業。1971年轉去無綫電視。

汪明荃係無綫嘅一姐，早喺1970年代就拍咗好多出名劇集，好似《家變》、《楚留香》、《倚天屠龍記》、《千王之王》、《京華春夢》、《萬水千山總是情》等等，都係做女主角。

除此之外汪明荃係中國人民政治協商會議第九屆、第十屆及第十一屆全國委員會委員，八和會館會長，香港城市大學顧問委員會成員，保良局有表決權成員。

## 公職
* 港區人大代表
* 全國政協委員
* 香港電視專業人員協會榮譽主席
* 八和會館會長
*香港再出發大聯盟發起人
*中國文學藝術界聯合會香港會員總會會員
*香港中華文化總會名譽會長

## 演出

### 電視劇（無綫電視）
*1975年： 民間傳奇
*1977年： 家變 飾 洛琳
*1978年： 孖生姐妹 飾 周幸枝/周幸桂
*1978年： 倚天屠龍記 飾 趙明（昭明郡主）
*1978年： 天虹 飾 梁沛怡
*1979年： 楚留香 飾 沈慧珊
*1980年： 京華春夢 飾 賀燕秋
*1980年： 千王之王 飾 譚小棠
*1981年： 四季情 飾 曾敏/曾慧
*1981年： 千王群英會 飾 霍思靈
*1981年： 楊門女將 飾 穆桂英
*1982年： 萬水千山總是情 飾 莊夢蝶
*1984年： 秋瑾 飾 秋瑾
*1985年： 楊家將 飾 華山聖母
*1986年： 寶蓮燈 飾 聖母三娘
*1988年： 大都會 飾 凌家敏
*1990年： 朝陽 飾 方佩琪
*1991年： 怒劍嘯狂沙 飾 阮素竹
*1999年： 創世紀 飾 方健平（Lisa）
*2000年： 創世紀II之天地有情 飾 方健平（Lisa）
*2000年： 雷霆第一關 飾 呂馥明（Ming）
*2001年： 婚前昏後 飾 林皓雪
*2002年： 無考不成冤家 飾 談何玉儀/何碧儀
*2004年： 血薦軒轅 飾 唐碧
*2005年： 我的野蠻奶奶 飾 喜塔臘‧鑠蘭（格格）
*2005年： 識法代言人 飾 孫敏儀（狀媽）
*2006年： 東方之珠 飾 金燕
*2008年： 野蠻奶奶大戰戈師奶 飾 戈碧（Ophelia、O姐）
*2008年： 東山飄雨西關晴 飾 	莊鳳儀（二奶奶）
*2010年： 女王辦公室 飾 雷小鳳（Queen姐）
*2010年： 居家兵團 飾 黎嘉嘉（嘉嘉姐）
*2011年： 荃加福祿壽探案 飾 辛潮彤（Mona、Madam辛）
*2012年： 巴不得媽媽... 飾 商映虹（虹姐）
*2015年： 華麗轉身 飾 華芳凝（華小姐）
*2015年： 風雲天地 飾 	曹關若男（曹太）

### 節目主持（無綫電視）
* K-100
* 歡樂今宵
* 歡樂滿東華
* 萬千星輝賀台慶
* 上海傳奇
* 電視大贏家
* 名曲滿天星
* 荃加福祿壽
* 娛樂大家（2019年）
* 帶阿姐看世界（2025年）

## 榮譽
* 1981年 香港十大傑出青年
* 2004年 銀紫荊星章
* 2007年 香港城市大學榮譽博士學位
* 2007年 世界華商投資基金會 世界傑出華人獎
* 2009年 香港演藝學院榮譽院士
* 2010年 職業訓練局榮譽院士
* 2015年 香港教育學院榮譽人文學博士學位
* 2017年 香港演藝學院榮譽博士學位
* 2018年 香港理工大學榮譽院士

## 政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且引起泛民主派一致負評嘅《港區國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢喺選舉委員會界別分組選舉（體育、演藝、文化及出版界-文化小組）攞到587票，成功當選。

喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

佢亦有份贊助慶祝中國65週年嘅官方國慶晚會。

## 事件
### 中國演出受傷
2019年9月28號，汪明荃喺喺中國一場郵輪首航啟動儀式演唱期間跌親，但佢事後仍然堅持演出，而且冇甩嘴繼續唱佢嘅著名歌曲《萬水千山總是情》。

### 「汪阿Tag」
喺2018年，汪明荃因為喺IG相片上用手寫人名當tag咗其他嘢啦，結果引來唔少人跟風，結果就變成咗「汪阿Tag」，仲引來唔少藝人倣效，就連德國駐香港領事館都喺FB出文抽水。

### 疑似粗口揮春
2022年2月，汪明荃喺無綫電視歲晚倒數節目入面寫揮春，但揮春上寫嘅虎字用咗異體字，睇落去同「屌」字相似，引起網民熱議，有人就揶揄係咪送畀政府，或者問係一道符。之後，汪明荃亦回應網民，解釋係出自明朝書畫家董其昌。

## 參考

## 出面網頁

*汪明荃官方網頁
*汪明荃曾獲榮譽一覽
*永恆之星─汪明荃
*粵語流行曲黑膠唱片：汪明荃黑膠唱片
* 
* 
* 
* 
* 
* 

類:香港演藝學院榮譽院士
類:職業訓練局榮譽院士
類:香港教育大學榮譽博士
類:香港演藝學院榮譽博士
類:香港理工大學大學院士
主席

**主席**，係一個組織嘅職位，係該組織開會時候嘅主持人，通常係話事人，有時佢嘅角色係主持意見中立，等大家提議，有時帶引出議題（Agenda），有時係最終決策者，因為有多人一個投票權，當然視乎會議章程規定。

一間公司嘅董事長（董事會主席），有時會身兼執行董事、總裁、CEO等角色，不過佢哋職權範圍各有不同。例如九鐵兵變事件裏面，就係主席同總裁兩個爭話事權。

一家企業或者學生會裏頭，都有不少於一個主席，因為佢哋事必有不同大大小小嘅小組、同埋會議。

## 例子
* 香港旅遊發展局以前主席係周梁淑儀，總幹事係臧明華。可見總幹事同主席級數係好唔同。
* 共產黨有個總書記、國家元首同總理。總書記未必最有實權，重要睇埋邊個係三軍司令。
* 中國共產黨喺1945年七大到1982年十二大入面，個阿頭叫中央委員會主席，之後改咗做中央委員會總書記。
* 毛澤東做咗超過30年嘅中共中央主席同埋中央軍委主席，被尊稱做「毛主席」。
VCard

**vCard**係電子咭片格式。通常搭響電郵，亦都會響萬維網度交換。隻嘢會載埋名同地埗，電話號碼，標誌，相，甚至聲帶。
培僑中學

**培僑中學**（**Pui Kiu Middle School**）係香港一間中文中學，由華僑集資建校，喺北角寶馬山。佢同香島中學一樣，係一間出名嘅左派（親中派）學校，逢星期一早會都有升旗禮。而家校長係伍煥傑。

中學原校址喺跑馬地活道，而家喺北角寶馬山天后廟道上面。一九四六年開校係私校，直至一九九一年轉爲受香港政府資助，成爲直接資助學校。

新校舍有泳池、學生宿舍等。

## 舊生
*馬力 (立法會議員)，香港立法會議員
*費婓，港區全國人大代表
*吳康民，前港區全國人大代表
*陶傑，散文作家，讀過中四、中五
*翁虹，女藝人
*高文安，室內設計師
*丁江浩，民建聯成員，東區區議員
*溫學濂
*周海嬰，周樹人（魯迅）個仔，一九四六年間讀過
*周澄
*程介明
*程介南
*陳曼娜
*方駿釗
*黎漢持
*陳觀泰

## 睇埋
* 培僑小學
* 培僑書院
* 培僑校友會
* 五校聯會
* 香港動能網站

## 出面網頁

* 培僑中學官方網頁
* 培僑中學校友會新聞
* 林嘉嘉的哲學教育碩士論文 《政治與教育之相互作用之「一所香港「愛國學校」之研究」》
* 培僑書院沙田區新校舍
黃仁龍

**黃仁龍**（**Wong Yan Lung**，），廣東潮州人，係香港資深大律師，香港特區政府前律政司司長。係歷來最後生嘅律政司司長。佢係基督徒，由於係皇仁書院舊生嘅關係，故有「皇仁之龍」嘅美譽。

## 簡歷
黃仁龍讀過香港皇仁書院，英國劍橋大學主修法律。1987年獲英國大律師資格。

## 個人榮譽
### 勳銜
* 太平紳士（2005年至2012年）
* 大紫荊勳章（2012年）

### 榮譽博士
* 嶺南大學榮譽法學博士（2012年）
* 香港樹仁大學榮譽法學博士（2012年）
* 香港中文大學榮譽法學博士（2013年）
* 香港科技大學法學榮譽博士（2013年）
* 香港公開大學榮譽文學博士（2013年）
* 香港大學名譽法學博士（2014年）

## 屋企
黃仁龍細個時住灣仔交加街板間房，跟老豆喺街邊賣雪糕，每月賺400蚊。1980年代「上樓」住香港仔華富邨。

黃仁龍老婆係工業家陳道宣個女陳筱茵，佢哋有兩個女。

## 參考

## 出面網頁

類:香港科技大學榮譽博士
類:香港中文大學榮譽博士
類:香港樹仁大學榮譽博士
類:嶺南大學 (香港) 榮譽博士

類:前香港政府官員
類:劍橋大學舊生
金融街 (香港)

**金融街**（英文：****）係香港嘅一條街，響香港島中環北面，東面黐著民耀街，西面駁著民照街近民吉街。金融街亦都係全香港最高建築物國際金融中心二期嘅所在地，所以條街有呢個名。

金融街北面嘅空地，做留翻做中環灣仔繞道中環入口嘅位置。此外，呢樹亦都有香港電車中環灣仔填海區電車支線嘅軌道預留位置。呢塊空地而家暫時係塊草坪。

## 鄰近建築
*國際金融中心二期
*中環碼頭巴士總站
*香港四季酒店
*香港站

## 參考

*地政總署出版—香港街

類:中環街道
斧頭

**斧頭**係一種武器，亦都係一種劈樹嘅架生，由一條木柄駁住梯形刀片做成。

## 文化
廣東話嘅**打斧頭**，通常指師奶收起部份家用做私己錢。
黑火藥

**黑火藥**（；）係最早發明嘅炸藥，主要成份係硝酸鉀、硫磺同木炭，比例係硝酸鉀75%、硫磺10%、木­炭15%。火藥係古時中國煉丹嘅人煉緊長生不老藥時意外發明，係中國四大發明之一。

類:炸藥
類:中國發明
中國四大發明

**中國四大發明**係指古代中國嘅四種偉大發明，一般係指造紙術、指南針、火藥同埋活字印刷術。學者Deng Yinke覺得淨係講四大發明忽略咗古時其他發明。
槍炮

**槍炮**，又叫**大砲**、**火炮**，係利用火藥燃氣壓力等能源拋射彈丸，口徑唔少過20毫米嘅身管射擊武器。

## 睇埋
*炮台
槍

係指利用火藥燃氣能量發射彈丸，口徑細過20毫米嘅身管射擊武器。

## 槍械類型

*手槍（handgun）：一種相對輕便易攜嘅槍械，用一隻手就可以揸得住，可以分做單膛室手槍同左輪手槍等好多種；多數國家地區嘅差人平時巡邏嗰時都會配備呢種槍。
*霰彈槍（shotgun）：專射霰彈（shotshell）嘅槍－霰彈呢種子彈最大嘅特徵係射咗出嚟之後會爆開（**散**）變成一柞細啲嘅彈。
*自動槍械（automatic firearm）：能夠「俾用嗰個人一路掹住機一路持續噉射子彈」（自動）嘅槍，唔似得第啲槍械噉要用嗰個人撳一吓射一吓，所以能夠快速噉射出大量子彈。
*狙擊槍（sniper rifle）：設計嚟做長距離射擊嘅步槍，基本上實會長（要用雙手先揸得住）同掕住碌瞄準鏡幫用嗰個人瞄準。
*火箭發射器（rocket launcher）：射火箭彈嘅武器，通常大碌，要用嗰個人用自己個膊頭托住，火箭彈會由火箭帶動，一射就會以高速飛行而且撞到目標就會爆炸造成極大嘅破壞。

## 睇埋
*射擊遊戲

## 參考資料
艇仔

**艇仔**（**Dinghy**）係細隻嘅艇，一般只係容納一到幾個人，通常要用人力撑，亦可以裝船尾機推郁。
## 文化
* 廣東話艇仔亦都可以指賭場同賭客之間嘅中間人。
* 廣東有種粥叫艇仔粥。

類:艇
汽車

係指用自己摩打同轆行，唔需要外力同路軌推郁嘅載客機動車。

汽車個汽字係有段故仔。而家啲車有時叫做**轎車**。
交通

**交通**（），係指利用交通工具載客同載貨嘅行為。

## 分類
交通分水路、陸路同埋空路三種。

### 水路
*郵輪
*舢舨
*渡輪
*快艇

### 陸路
*巴士
*馬車
*人力車
*火車
*電車

## 航空
*火箭
*客機
*氣球
陳果

**陳果**（，），外號「草根導演」，香港電影導演同獨立電影製作人，代表作包括《香港製造》、《去年煙花特別多》、《細路祥》、《榴槤飄飄》同《香港有個荷里活》、《那夜凌晨，我坐上了旺角開往大埔的紅VAN》等等。

## 出面網頁
摩羅街

**摩羅街**（**Lascar Row**，又寫做**嚤囉街，**或叫**貓街**）係香港上環一條街，係香港一個賣古董嘅集中地。叫佢做貓街，係因為啲地攤有時會賣埋啲來歷不明嘅「老鼠貨」，咁去買呢啲貨嘅人就係「貓」。

初時，摩羅街只得一條。收尾中間開咗一條樂古道，令摩羅街分成**摩羅上街**（**Upper Lascar Row**）同**摩羅下街**（**Lower Lascar Row**）。下街做咗麗雅苑嘅後巷；摩羅上街先至係而家古玩一條街。

## 睇埋

*摩羅廟街
*摩羅廟交加街
艇

**艇**（，）係一種響水面滑行或者浮響水面嘅細船。細隻嘅艇叫艇仔（）。

## 睇埋
* 快艇
* 大飛
* 舢舨
* 遊艇
* 駁艇
* 洗頭艇
* 救生艇
* 筏
* 艇仔邊
尖沙嘴鐘樓

**尖沙咀鐘樓**，官方叫**前九廣鐵路鐘樓**，響香港九龍尖沙咀海邊，係九廣鐵路舊尖沙嘴火車站嘅一部分。鐘樓響2023年起好，而家做咗香港古跡。

## 出面網頁

*康樂及文化事務署-古物古蹟辦事處
氹仔

**氹仔**（葡文：**Taipa**），原名**潭仔**，係澳門其中一個部份，響澳門半島同路環之間。面積大約7.4平方公里（2011年），人口約78,500人。

## 歷史
氹仔以前係兩個小島，分為**大氹**同**小氹**，由一個沙洲相連。之後填海，令兩個小島合二為一成為氹仔。依家氹仔嘅大潭山同小潭山就係當初嗰兩個小島。

## 名
以前，氹仔又叫做「潭仔」，至於個葡文名就由閩南話讀「氹仔」嘅音 /**/ （讀做「tiamp-a」）演變做「Taipa」。

而傳說話葡萄牙人第一次登陸氹仔，就同當地人問地名「Nome?」（［呢道叫咩］名？），當地人聽成「糯米？」，以為佢問有冇糯米賣，於是就答佢「大把」，葡萄牙人就將佢轉成葡文「Taipa」，成為氹仔嘅葡文名。

## 交通
路氹連貫公路係主要道路往返氹仔同路環；另外有三條大橋分別係友誼大橋、嘉樂庇總督大橋同西灣大橋連接氹仔同澳門半島。

氹仔亦係澳門第一個地方有鐵路。澳門輕軌第一段路線（氹仔線）已經投入服務，由海洋運行至氹仔碼頭。

## 出名建築物
### 大專院校
*澳門城市大學
*澳門旅遊學院（氹仔校區）

### 住宅
*海洋花園
*濠景花園
*濠尚（Nova）
*湖畔大廈
*葡京花園

### 公園
*大潭山郊野公園
*花城公園
*氹仔中央公園
*湖畔公園
*氹仔海濱公園

### 機場
*澳門國際機場

### 碼頭
*氹仔客運碼頭

### 宗教設施
*美景宣道堂
*菩提園
*嘉模聖母堂
*四面佛

### 酒店
* 新濠鋒酒店
* 君怡酒店
* 麗景灣藝術酒店
* 盛世酒店

### 博物館
* 龍環葡韻
* 路氹歷史館

## 睇埋
*澳門島嶼
鴛鴦炒飯

**鴛鴦炒飯**係香港同澳門嘅茶餐廳、酒樓同港式快餐店常見嘅食品。「鴛鴦」通常係「茄汁洋蔥雞肉」拼「白汁海鮮」，飯係蛋炒飯。酒樓一般將鴛鴦做成太極咁樣，因此又叫**太極鴛鴦飯**，而其他食肆只係將鴛鴦做成對稱形。
炒飯

**炒飯**係指用炒嘅方法整嘅飯，有時專指用雞蛋炒嘅飯，即係**蛋炒飯**。炒飯係起源響中國嘅食品，但其他地方都有佢特色嘅炒飯。

## 各式炒飯
;唐人
* 揚州炒飯
* 福建炒飯
* 西炒飯
* 瑤柱蛋白炒飯
* 鹹魚雞粒炒飯
* 鴛鴦炒飯
* 廣州炒飯
* 香港炒飯
;其他
* 印尼炒飯
* 西班牙大鑊飯
* 炒紅飯

## 睇埋
*炒底
澳門歷史城區

，或者（舊時叫），係由22座響澳門澳門半島嘅建築物同相鄰嘅8塊前地所組成，以舊城區做中心嘅歷史街區，響2005年第29屆聯合國教科文組織通過列入《世界文化遺產名錄》成為中國第31處世界遺產。

## 名錄
澳門歷史建築群係由澳門半島嘅兩個區域構成。第一區係城區中心區域，第二區係東望洋山。

### 第一區
第一區喺主山同媽閣山之間。

#### 建築

#### 前地

### 第二區
第二區喺東望洋山。

## 攷
薄扶林

**薄扶林**（ ；，早年有**Pokefulum**），《香港雜記》叫**百步林**，係香港一地，亦係一村，喺香港島爐峯峽向西南打落嘅谷口處。薄扶林西面係大口灣（讀環），今爲數碼港。薄扶林有薄扶林水塘，係香港首個水塘。

薄扶林主要有薄扶林道出入，南通鷄籠灣、香港仔，北通西營盤。

## 地理

薄扶林，喺大口灣西岸山腰一平地。薄扶林到爐峯峽，係一谷。薄扶林係谷口平地，谷有涌，由諸峯集水。峯有北便扯旗山，東嘅奇力山同歌賦山。英人在谷中起咗薄扶林水塘。涌過薄扶林，向南流入瀑布灣，係舊日船隻汲水之處。而佢東面奇力山而南，係鷄籠灣（讀環），又叫奇力灣。

薄扶林水塘一帶山林，香港政府列爲薄扶林郊野公園。

## 歷史
薄扶林平地有村，叫薄扶林，又叫薄扶林村。舊時涌兩邊有好多田地，家下附近仍有人務農。英人一八四一年宣佈統治時，薄扶林村經已有人住。無耐英人開路由裙帶路到香港仔，當中由西營盤到鷄龍灣，後尾畀名叫薄扶林道，而鷄龍灣到石排灣，叫石排灣道。條路今日仍留有零散嘅里程碑。

無耐，香港政府見香港人多，水唔够用，就喺薄扶林起水塘，叫薄扶林水塘。佢係香港首個水塘。之不過無耐，香港政府分期喺大潭𡰪起大潭水塘，水量遠超薄扶林水塘。薄扶林水塘只係備用。

之後牛奶公司睇中薄扶林，喺度養乳牛，賣牛奶，供香港之用。

## 屋宇

薄扶林村有好多寮仔。薄扶林村向薄扶林水塘行，有零散屋宇，好似牛奶公司宿舍、薄扶林公眾騎術學校、香港傷健協會薄扶林傷健營、香港大學舍堂之一嘅大學堂等。村東過薄扶林道，有伯大尼，家下係香港演藝學院一樓、有牛奶公司牛欄，家下係惠康劇院，重有薄扶林技能訓練中心、中華廚藝學院。

薄扶林一帶嘅屋宇，都沿薄扶林道起。

薄扶林村以南，有置富花園同薄扶林花園，都係私人屋邨。南已入鷄籠灣境，有薄扶林消防局、薄扶林救護站。再南面有華富邨等。

薄扶林村以北，就有零散屋宇，散佈薄扶林道兩邊。當中有香港大學嘅宿舍、心光盲人學校。瑪麗醫院係薄扶林頭，不過查實喺沙灣對上，可謂沙灣之境。下面有香港大學醫學院，更近沙灣。

薄扶林向西，山下有域多利道，已近大口灣境，有屋苑碧瑤灣。再落係大口灣，經已填平，岸綫填到直一直。起咗數碼港同貝沙灣。

## 街道
道有薄扶林道同域多利道，由港島北到南。而薄扶林水塘道，可上爐峯峽。

香港政府計劃過起四號幹線，當中堅尼地城到香港仔段經大口灣。

## 公共交通
* 巴士
* 小巴

## 註

## 參攷
;書
*《弢園文錄外編·香港略論》；王韜喺1865年作，描寫19世紀中香港狀況。 ISBN 7-5348-1710-2
*王韬：《漫遊隨錄圖記·香海羈蹤》ISBN 7-80603-956-2
*王韬：《漫遊隨錄圖記·物外清游》ISBN 7-80603-956-2

## 睇埋
*沙灣
*鋼綫灣
Sky

**sky**喺英文入面，大多數都係「天」噉解。佢可以係：

## 音樂
* Sky (英國樂隊)：英國嘅一個樂隊
* Sky (加拿大樂隊)：加拿大嘅一個樂隊
* Sky (美國樂隊)：加拿大嘅一個樂隊

* Sky (Sky專輯)：美國嘅Sky樂隊嘅一個專輯，喺1979年出版。
* Sky (堀江由衣專輯)：日本歌手堀江由衣嘅一個專輯。

* Sky (東方神起單曲)：南韓樂隊東方神起嘅一首單曲。
* Sky (BENNIE K單曲)：日本樂隊BENNIE K嘅一首單曲。
## 電視台
* Sky1：Sky UK電視台屬下嘅一個頻道
* Sky2：Sky UK電視台屬下嘅一個頻道
* Sky+：Sky UK電視台屬下嘅一個產品
* Sky+ HD：Sky UK電視台屬下嘅一個產品
* Sky Go：英國嘅一個電視頻道
* Sky Broadband：英國嘅一個電視頻道
* Sky Movies：英國嘅一個電視頻道
* Sky News：英國嘅一個電視頻道
* Sky Sports：英國嘅一個電視頻道

## 人名
* 李曉峰 (電競員)：筆名係sky，中國內地電子競技嘅一個參賽隊員。

## 近似
*Skype
*Skye Chan

## 睇埋
*天 (搞清楚)
*星空 (搞清楚)
葉雅媛

**葉雅媛**（**Anite Yip**）係無綫電視第一代女主持，已婚。

## 當年
葉雅媛喺香港中文大學新聞系畢業。1980年代主持過無綫六點半新聞報道，同埋《新聞透視》主持，1987年離職。

## 屋企
而家葉雅媛已婚，丈夫係華人建築師徐憲輝，作品有中山雅居樂花園同埋星晨花園等。徐憲輝家族係老牌西餐廳太平館東主。葉雅媛婚後育有一仔一女。

## 出面網頁
* 葉雅媛近況
霜

**霜**係空氣度飽和水氣，響啲嘢嘅面度凝結，變成固體，原因係周圍空氣，溫度低過露點。而成個過程就叫**結霜**。霜結晶大細視乎幾多時間同水氣，而佢通常都係透光。

霜有好多種，要睇點形成。霜會整壞生果草木，亦會整壞馬路面。
雷

**雷**係閃電整出來嘅聲。而聽出來係乜聲，就要睇點閃法同有幾遠，可以好清脆大裂聲，又可以又長又沉。

## 成因
閃電會突然整到局部空氣氣壓同溫度大增，於是產生衝擊激起聲波。

## 傳說
唐人傳說係天上面有雷公，打鼓出雷聲。

## 註
霞

**霞**，又叫**霞氣**，係浮響空氣嘅水點，天氣同火山活動可以做到霞。凍氣冚住暖嘅水，就會成霞。人為嘅，呌氣出來，桑拿浴嘅蒸汽房，或者噴霧劑都會造到霞。

霞同霧好似，分別係能見度，即係望到幾遠。如果只可以望到一千米以下，就叫霧，唔係就叫霞。因為霞比霧薄，亦都叫**薄霧**。

而霞同煙霞又有分別，霞通常帶藍，而煙霞帶啡。
行雷

**行雷**（haang4 leoi4，英文：Lightning strike）係種現象，係大氣同物體之間嘅放電。佢哋多數起源喺積雨雲，之後擗落地面，就叫閃電，而啲聲就叫雷。全世界大約25%嘅閃電發生喺大氣同地面物體之間。閃電主要喺雲入面或者一舊雲對另一舊雲，其中放電只發生喺大氣中嘅高空。

## 攷
雹

**雹**（），亦叫**冰雹**，係天上跌來嘅冰，直徑有5到150毫米。大嘅雹通常係勁行雷閃電而來，會見到積雨雲。個過程就叫**落雹**。

## 形成

暴風雨時，積雨雲裏便過凍嘅水汽撞塵，會結冰。啲冰畀向上吹嘅風吹到雲頂，唔夠力托，跌返落來。再遇到上吹風，向上升再跌。呢個過程，冰粒會越結越大，直到托唔起，就由雲度跌落來。

大雹結冷時會放潛熱，溶咗外層。咁就會黐多啲水汽，甚至其他細雹，越整越大。
虹

**虹**（）係光學有關嘅自然現象，太陽射光入地球大氣嘅濕氣，水滴將光折射成光譜。睇起上來就係彩色栱形，外紅內紫，所以又叫做**彩虹**（）。而佢掛響天，又叫做**天虹**。有時重會睇到外便有條淡啲，色譜相反，係內紅外紫。主要嗰條叫，**虹**，弱嗰條叫**霓**，或者**副虹**。

虹有古名，喺東面係**螮蝀**（讀帝東），或寫**蝃蝀**。西面見係**隮**。《詩經》《邶風》嘅《蝃蝀》有寫，「蝃蝀在東，莫之敢指。」《爾雅》《釋天》寫「螮蝀，虹也。」古時諗爲虹係天地淫氣。

## 色
虹嘅光譜係連續，不過牛頓將佢分段成七色，紅橙黃綠藍靛紫。而唐人就將佢讀成紅橙黃綠青藍紫。

虹通常雨後或者瀑布度出現，太陽光可以直透，而水點充響空氣。

古時唐人將佢睇成係蟲，所以從虫部，而英人就將佢睇成弓，所以叫Rainbow。

## 引伸

虹形嘅嘢都叫虹，好似虹吸管咁。另外五顏六色嘅，叫**霓虹**。

## 電腦入面嘅顏色代碼
閃電

**閃電**（），廣府話舊時叫**霅爧**（讀「攝嶺」，），係大氣嘅電荷就放出來嘅自然現象，通常係暴風雨時見到，亦會響火山爆發或者沙塵風暴度出現。大氣放電會好高溫，落到地可以將沙石變玻璃，天空亦會熱到有閃光。

一般情況下，行雷天氣時先睇到閃電發光，再聽到行雷。

## 發現史
喺發現雷電原理之前，古代中國嗰邊因民眾成日迷信，以為天上有雷公、電母之神，重用咗「雷劈孽種」嘅古仔嚟警告啲唔聽話嘅人。

直到1752年6月10號，美國科學家班哲文富蘭克林喺荷蘭利登嘅一個油庫入面，由於嗰日行雷，佢冒住生命危險將隻帶鐵絲尖嘅絲綢紙鷂放咗上天，結果引咗雷落地面，從而解開咗千百年嚟嘅雷電之謎。原嚟天上嘅雷電同平時嘅摩擦出靜電係同一件事。

## 原理

喺夏天比較熱嘅中午或挨晚，由於地面嘅熱空氣帶住大量水汽唔停噉升到上天，形成好大嚿積雨雲。由於積雨雲好多部位聚集咗正負兩種電荷，嗰時地面因受到近地面積雨雲入面嘅電荷感應，都帶咗同雲底唔一樣嘅電荷。雖然唔同電荷會相互吸引，但空氣嘅導電性能比較差，佢阻住正負兩種電荷嘅匯合，從而導致雲層入面嘅電荷積得越多時，達到一定強度之後，會撞穿阻住正負兩種電荷嘅匯合嘅空氣，夾硬整出條比較窄嘅通道而匯合。由於雲入面嘅電流好犀利，所以通道入面啲空氣燒到熱辣辣噉，溫度重高過太陽成幾倍，所以會出好劖眼嘅白光而形成閃電。而雷聲係因為通道入面啲空氣同雲滴遇到熱而突然漲大，從而爆出好大嘅「」（國際音標似[bœ̃ːm]音）聲。

而雷電同閃電之所以係同一事物，係因為兩者喺雲層係同時發出，但閃電係光，雷電係聲，由於光速快過音速，所以行雷天氣時，先睇到閃電發光，再聽到行雷。

## 利與弊

;弊
閃電識得擗落地面，重可以將成間屋拆咗或引致山林大火、甚至殺人、劏家禽同埋牲畜、整冧電力設施或電力線路造成大面積停電、飛行事故，整爆電氣裝置都得。

;利
喺仲夏嘅雷雨天時，好多時都有雨落，可以畀農作物提供足夠嘅水份；重可以将大氣出現嘅灰塵同煙霧刷到一乾二淨；甚至可以將空氣嘅N<sub>2</sub>同O<sub>2</sub>直接化合，從而形成NO，最後通過空氣嘅O2而繼續形成NO<sub>2</sub>，隨住雨水滲入泥土，從而變成硝酸鹽。硝酸鹽可以做肥料。

## 種類
閃電喺形狀可以分成5種；危害角度可以分成3種；帶電性質可以分成2種；生、機理可以分成3種等其它分類……
### 按形狀分
;線形閃電（枝形閃電）
佢係閃電系列當中，最常見嘅品種。一般出一條好曲嘅折線，行到半佬開始有分支，而且條線越嚟越幼，行到有避雷針或地面之後，出現一條快速兼突進嘅閃爍白光。
;帶狀閃電
*火箭形閃電
*球形閃電
*連珠形閃電
*片形閃電
### 按危害角度嚟分
;直擊雷
直擊雷一般喺雲層入面放電，可以直接劈入或劈冧建築。佢可以細分成雲閃同地閃，其中雲閃得晴天霹靂一種，而地閃有上行雷同下行雷兩種。
;感應雷
感應雷係先通過靜電感應，再通過電磁感應而放電，佢識得破壞室內嘅電器設備。
;球形雷
球形雷通常行蹤好古怪且威力好犀利，佢既識得鑽窿鑽罅，又識得鑽入電器設備後發生爆炸，令設備損壞。但得好少機會發生。
### 按帶電性質嚟分
;正閃電
;負閃電
### 按生、機理嚟分
;熱雷
;界雷
;低氣壓性雷
### 其它分類
*黑閃電
*乾閃電
*超級閃電
*聖艾爾摩之火
*雷電波侵入
*雷擊電磁波

## 俗語

喺廣東嘅廣州、佛山同中山地區，有句「東風雨怕西風，西風雨怕雷公」同埋「雷公先唱歌，有雨落唔多。」、「先雷後雨唔濕鞋，先雨後雷水浸街。」嘅俗語嚟形容行雷天氣。

## 有關嘅書
* 中国少年儿童百科全书 自然·环境 第153、161～162页　浙江教育出版社 ISBN 7-5338-1946-2/G·1942
* 雷电学原理 第1～18页　气象出版社 ISBN 978-7-5029-3675-4

## 註

## 出面網頁

* 雷电原理 百度文库
* The Science of Thunder NLSI

類:自然現象
發明家

**發明家**（），係以創意科技方法、技術、工具等，解決人類嘅困難，滿足用家嘅需要，改善人類社會生活。

## 睇埋
* 中國四大發明 - 火藥、指南針、造紙術、活字印刷術
* 木牛流馬
* 孔明燈
* 電視機
* 蒸汽機
* 電燈
* 意大利粉
* 專利權
* 高科技
* 中文輸入法
孔明燈

**孔明燈**，又叫做**天燈**，傳說係三國孔明嘅發明，當時係用嚟作為軍事通訊。原理似熱氣球，用宣紙造成一個大袋，喺袋口燒火製造熱氣，令孔明燈升空。

而家，孔明燈成為中國傳統文化嘅象徵，有過時過節舉行儀式，放孔明燈祈福，甚至作為廣告宣傳。不過孔明燈可能會引起山火、引發飛機失事、交通意外等。

## 出面網頁
*提供孔明燈銷售 及 DIY製作教學
*孔明燈之友Facebook群組
露

**露**（）係水滴，響薄同露出嘅表面形成嘅現象。啲嘢放射熱量，令佢凍過周圍空氣，水汽凝固快過蒸發，就出水滴，呢個就係露。露通常響朝頭早或者挨晚出現。露嘅水，有時會叫。

如果天氣太過凍，露就會變霜。晚夏會易啲有露，因為地收起嘅潛熱傳導唔上到，地上便嘅草、欄杆、葉、車頂、橋等，咁佢哋就會比周圍空氣凍啲。

有時草木黐住水滴唔一定關露事。草木可能因為夜晩吸多而吐水。

## 飲
露係空氣直接凝固，少雜質，比較乾淨。而露水份量少，好快會因日頭而消失，所以比較難收集。有啲嘢飲係用露水整，較為珍貴。之後，唔少飲品都用露為名，以抬高身價。
吐水

**吐水**（Guttation），又叫**吐水作用**，或者**泌水**、**泌液**等，係有維管束嘅草木，佢木質部因為根壓而將水迫出葉尖或葉邊，見到水滴。

夜晚，多數草木都會將氣孔（stomata）合埋，所以無蒸騰排水。假如泥裏濕氣重，咁草木裏便水潛能（水勢，water potential）比泥低，咁草木就會吸水。草木積水就有根壓，水就升到上維管束頂，就經葉尖水孔（hydathodes）排出，造咗水滴。

呢啲水因為帶有植物嘅有機物質、醣、各種礦物鹽，同鉀鹽，所以乾咗會見到白色嘢。

如果吐水氮成份高，好可能係肥傷（fertilizer burn）徵狀，落得太多肥料，樖嘢係脫緊水。補救係用大量嘅水沖走肥料，雖則咁會做成水污染，但係回復泥養份嘅方法。

吐水同露唔同，露係空氣濕氣凝結響表面。

## 註
老婆

**老婆**（），又叫做，，，**我個[[女人]]**，我條女，，，。

老婆係老公對妻子嘅稱呼。當生咗仔女之後，丈夫會跟仔女叫自己個老婆做亞媽。

以前一夫多妻制，老婆分為大婆同二婆、三奶等。出面收埋個女人，佢就叫做小老婆。

而家有分前妻，晚孃等。

喺同性戀關係裏頭，角色扮演女方嘅又叫做「老婆」。

## 睇埋
* 洞房
* 返外家
* 嫁妝　
* 老婆奴

類:配偶
湯馬士巴哈

**湯馬士巴哈**（德文全名：**Thomas Bach**，），係國際奧林匹克委員會第九任主席（2013年9月接替羅格伯爵，2025年退位），亦係1976年滿地可奧運會男子花劍團體冠軍其中一位成員。

類:德國運動員
火鳳凰

**火鳳凰**，可以指:
*不死鳥，又叫火鳳凰，傳說中嘅一種雀，飛入火裏頭，化成灰，之後重生。
*《火鳳凰 (電視劇)》，由周潤發、鄭裕玲，1981年主演
*鳳凰木，植物
*火鳳凰 (雕塑)，海南三亞市鳳凰島上嘅一座戶外雕塑，高49米http://big5.xinhuanet.com/gate/big5/news.xinhuanet.com/sports/2008-05/04/content_8098493.htm
*火鳳凰 (軟件)
亞倫·圖靈

**亞倫·馬斐臣·圖靈**（；）係英國數學家，電算學嘅先驅。佢喺第二次世界大戰時英國布萊切利園（Bletchley Park）主持研究過德國嘅恩尼格瑪密碼機（ENIGMA），並建立咗數學模型「圖靈機」（Turing machine）。好多歷史學家認為：圖靈機將二戰縮短徂成兩年到四年，重救咗千千萬萬個人嘅生命。圖靈機後來重成為咗電算學嘅基礎模型。

二戰結束之後，圖靈去咗英國國家物理實驗室做嘢，應數學部監督人莊·禾默斯利嘅邀請，研製ACE自動計算引擎。後來圖靈被人揭發係同性戀者，而當時同性戀係犯法嘅。1952年，圖靈被判「嚴重行為不檢」（Gross indecency）罪名成立，無得再繼續打政府份工，之後重因為唔想坐監而被迫接受雌激素注射（化學閹割）。佢喺1954年自殺身亡（傳說係食咗一啖塗徂山埃嘅蘋果）。2009年，英國首相白高敦代表英國政府向圖靈道歉。2013年，英女王伊麗莎白二世頒佈詔令：赦免圖靈嘅一切罪名。

## 早年生活同教育

### 家庭背景

杜林出世喺倫敦梅達韋爾，當時佢老豆朱利葉斯·馬西森·杜林正喺英屬印度政府嘅印度公務員（ICS）職位度放假。佢老豆原本駐守喺印度奧里薩邦（當時屬於馬德拉斯省）嘅卡塔普爾。 杜林老豆係一位牧師嘅仔，佢阿爺就係約翰·羅伯特·杜林牧師，嚟自一個喺荷蘭經商嘅蘇格蘭家族，仲包括一位準男爵。杜林阿媽係朱利葉斯嘅老婆，叫做伊瑟爾·莎拉·杜林（婚前姓史東尼），佢老豆係馬德拉斯鐵路嘅總工程師愛德華·沃勒·史東尼。史東尼家族係愛爾蘭新教盎格魯-愛爾蘭人紳士家族，喺蒂珀雷里郡同朗福德郡都有根，而伊瑟爾本人就喺克萊爾郡度過大部分童年。 朱利葉斯同伊瑟爾喺1907年10月1日喺都柏林巴斯布里奇克萊德路嘅愛爾蘭教會聖巴塞洛繆教堂結婚。

朱利葉斯喺ICS嘅工作將家庭帶到咗英屬印度，佢阿爺曾經係孟加拉軍嘅將軍。不過，朱利葉斯同伊瑟爾都想佢哋啲仔女喺英國長大，所以佢哋搬咗去倫敦梅達韋爾， 艾倫·杜林就係喺嗰度於1912年6月23日出世。佢出生嘅屋外面而家有個藍色牌匾作紀念， 後來呢間屋變成咗殖民地酒店（倫敦）。 杜林有個大佢嘅哥哥，叫做約翰·費里爾·杜林，係杜林準男爵第12代準男爵德莫特·杜林爵士嘅老豆。

杜林童年時，佢老豆喺公務員嗰度仲有職位，佢父母喺英國黑斯廷斯同印度之間來回，將兩個仔交俾一對退咗休嘅英國陸軍夫婦照顧。喺黑斯廷斯，杜林住喺聖倫納茲海濱上迷宮山嘅巴斯頓小屋，而家嗰度都有個藍色牌匾紀念。 呢個牌匾喺2012年6月23日，即係杜林100歲誕辰嗰日unveiled。

杜林好細個嗰陣，佢父母喺1927年喺吉爾福德買咗間屋，杜林放學假就喺嗰度住。呢個地方而家都有個藍色牌匾紀念。

### 學校
杜林嘅父母喺佢六至九歲嗰陣，將佢送入位於聖倫納茲海濱查理士路20號嘅聖麥可小學就讀。校長認出佢嘅天分，話：「我見過聰明嘅學生，勤力嘅學生，但阿倫簡直係個天才。」

1922年1月到1926年期間，杜林喺薩塞克斯（而家嘅東薩塞克斯）弗蘭特村嘅獨立學校禾士爾赫斯特預備學校讀書。 1926年，13歲嘅佢入咗謝爾伯恩學校， 呢間位於多塞特郡謝爾伯恩市鎮嘅獨立寄宿學校，佢住喺威斯科特宿舍。開學第一日正正係1926年英國大罷工，但杜林一心想返學，竟然自己踩單車由修咸頓去謝爾伯恩，途中喺間旅館留宿一晚，總共踩咗差唔多100公里。

杜林天生鍾意數學同科學，但謝爾伯恩啲老師唔係好重視呢啲，佢哋更加重視古典學。校長寫信畀佢父母話：「我希望佢唔好兩頭唔到岸。如果佢想繼續喺公學讀書，就要以『受教育』為目標。如果佢只係想做個『科學專家』，咁喺公學讀書就係浪費時間。」 即使咁，杜林喺自己鍾意嘅學科仍然表現出色，1927年佢就算未學過基礎微積分都解到高深嘅問題。1928年，16歲嘅杜林接觸到愛因斯坦嘅著作，佢不單止理解到內容，仲可能從一篇冇明確講出嘅文章推斷出愛因斯坦對牛頓運動定律嘅質疑。

### 克里斯托弗·莫康
喺謝爾伯恩，杜林同同學克里斯托弗·柯倫·莫康（1911年7月13日—1930年2月13日） 建立咗深厚嘅友誼，有人形容莫康係杜林嘅初戀。 佢哋嘅關係啟發咗杜林日後嘅事業，但好可惜1930年2月，莫康因為幾年前飲咗受感染嘅牛奶而患上牛型結核病嘅併發症去世。

呢件事令杜林非常傷心。佢將悲傷化為動力，更加努力鑽研同莫康一齊研究過嘅科學同數學課題。喺寫畀莫康媽媽法蘭西絲·伊索貝爾·莫康（娘家姓史旺）嘅信入面，杜林寫道：

杜林同莫康媽媽嘅關係喺莫康死後仲維持咗好耐，佢媽媽會送禮物畀杜林，杜林就會寫信畀佢，通常係喺莫康生日嗰陣。 喺莫康死咗三年前一日（1933年2月13日），佢寫信畀莫康太太話：

有啲人推測莫康嘅死係令杜林成為無神論者同唯物主義者嘅原因。 睇嚟喺佢人生嘅呢個階段，佢仲相信靈魂呢啲獨立於身體同可以喺死後仲存在嘅概念。喺另一封寫畀莫康媽媽嘅信度，杜林寫道：

## 參考


## 出面網頁
第谷

**第谷**（**Tycho Brahe**，出世時叫 **Tyge Ottesen Brahe**，）係丹麥一個貴族，做過一套又廣又詳細嘅天文同行星觀測（開普勒後來用佢嘅數來導出佢嘅三條行星運動律），又搞過煉金術。佢來自Skåneland，而家係瑞典嘅一部份。

## 出面網頁
卡爾·弗里德里希·高斯

**卡爾·弗里德里希·高斯**（、；）係個德國數學家同科學家，搞過科學嘅好多瓣，包括數論、統計、數學分析、微分幾何、大地測量、靜電、天文同光學。有啲人叫高斯做 *princeps mathematicorum*  同埋「自從古時最偉大嘅數學人」，高斯喺數理嘅好多方面影響好深遠，被列做史上最有影響嘅數學人之一。

卡爾·弗里德里希·高斯係個神童。有好多傳說話佢啱啱識行就已經好掂，十幾歲就揾到開創性嘅發現。卡爾·弗里德里希·高斯本代表作《算術研究》（ *Disquisitiones Arithmeticae*）喺1798年、佢21歲時寫完，但到1801年至出版。呢本書有系統咁組織成數論成一學科，到依家都仲影響緊數論嘅方向同發展。

## 民間傳聞

關於佢早期天才嘅事蹟，有幾個故事流傳。卡爾·弗里德里希·高斯嘅阿媽從來冇記錄佢嘅出世日期，佢只係記得佢係喺星期三出世，係耶穌升天節前八日。耶穌升天節係復活節之後39日。高斯後來喺研究復活節日期計算嘅時候，解開咗呢個關於佢出世日期嘅謎團，仲諗到咗一個可以計算過去同將來復活節日期嘅方法。

喺沃爾夫岡·薩托里烏斯·馮·瓦爾特斯豪森為高斯寫嘅悼文中，講述咗一個關於三歲嘅高斯嘅故事。高斯糾正咗佢阿爸喺數學上面嘅一個錯誤。最廣為人知嘅故事，都係薩托里烏斯講嘅，係關於一次學校練習：老師布特納同佢嘅助手馬丁·巴特爾斯叫學生加一條等差數列。喺大約一百個學生之中，高斯以絕對優勢第一個準確解決咗呢個問題。 雖然（或者因為）薩托里烏斯冇講太多細節，隨住時間過去，呢個故事衍生咗好多個版本，當中加咗好多關於數列性質同課室情況嘅細節，其中最常見嘅版本，就係經典嘅由1加到100嘅問題。

## 榮譽同獎項

高斯喺1802年首次獲得俄羅斯科學院嘅科學學會會員資格。 之後佢仲獲得咗以下機構嘅會員資格（通訊、外國或正式會員）：哥廷根科學院（1802年／1807年）， 法蘭西科學院（1804年／1820年）， 倫敦皇家學會（1804年）， 柏林普魯士科學院（1810年）， 維羅納國立科學院（1810年）， 愛丁堡皇家學會（1820年）， 慕尼黑巴伐利亞科學院（1820年）， 哥本哈根丹麥皇家科學院（1821年）， 倫敦皇家天文學會（1821年）， 瑞典皇家科學院（1821年）， 波士頓美國藝術與科學院（1822年）， 布拉格皇家波希米亞科學學會（1833年）， 比利時皇家科學、文學及藝術學院（1841年／1845年）， 烏普薩拉皇家科學學會（1843年）， 都柏林皇家愛爾蘭學院（1843年）， 荷蘭皇家藝術與科學院（1845年／1851年）， 馬德里西班牙皇家科學院（1850年）， 俄羅斯地理學會（1851年）， 維也納帝國科學院（1848年）， 美國哲學學會（1853年）， 劍橋哲學學會， 同哈勒姆荷蘭皇家科學學會。

喺1848年，喀山大學同布拉格查理大學哲學系都授予佢榮譽會員資格。

高斯喺1809年因為佢嘅行星理論同只憑三次觀測就可以確定行星軌道嘅方法而獲得法蘭西科學院嘅拉朗德獎， 1823年因為佢嘅保角投影論文獲得丹麥科學院獎， 1838年因為「佢喺磁學方面嘅發明同數學研究」獲得皇家學會嘅科普利獎章。

高斯喺1837年被任命為法國榮譽軍團騎士， 1842年普魯士功績勳章（文職類）創立時，佢成為首批成員之一。 佢仲獲得咗威斯特法倫皇冠勳章（1810年）， 丹麥丹麥勳章（1817年）， 漢諾威王室圭爾夫勳章（1815年）， 瑞典北極星勳章（1844年）， 獅子亨利勳章（1849年）， 同巴伐利亞馬克西米利安科學藝術勳章（1853年）。

漢諾威國王授予佢「宮廷顧問」（1816年） 同「樞密宮廷顧問」 （1845年）嘅榮譽頭銜。1849年，喺佢獲得博士學位金禧紀念嘅時候，佢獲得咗布倫瑞克同哥廷根兩個城市嘅榮譽市民頭銜。 佢死後唔耐，漢諾威國王喬治五世就下令鑄造咗一枚紀念章，背面刻有「數學王子」嘅字樣。

1964年成立咗「哥廷根高斯學會」，專門研究卡爾·弗里德里希·高斯同相關人士嘅生平同工作，並出版《高斯學會通訊》。

## 註


## 文獻
阿爾及利亞

**阿爾及利亞**（，，&nbsp;*al-Jazāʾir*&nbsp;，柏柏文：&nbsp;*Dzayer*&nbsp;），國名「Algeria」源自佢嘅首都（亦都係最大嘅城市「Algiers」，而「Algiers」呢個名又源自呢個城市嘅阿拉伯名「الجزائر‎」（羅馬化名：al-Jazāʾir），意思係「the islands」（群島），原因係嗰度以前喺四個島組成。佢嘅官名**阿爾及利亞人民民主共和國**（）係北非一國，亦係非洲最大國。北面係地中海。東北有突尼西亞，東有利比亞，西南有尼日爾，西南有馬里同毛里塔尼亞，西有西撒哈拉，西北有摩洛哥。

## 歷史

### 古代阿爾及利亞
新石器時代嘅居民，喺塔西里納傑爾遺址留低咗佢哋嘅足跡。喺公元前，內陸地區有柏柏爾人嘅存在。沿海地區有迦太基嘅殖民城市，但係經過布匿戰爭之後，迦太基就滅亡咗。柏柏爾人嘅努米底亞王國都經歷咗朱古達戰爭同羅馬內戰，最後畀儒略·凱撒征服，成為咗羅馬共和國嘅行省。之後，又畀日耳曼系嘅汪達爾人同東羅馬帝國征服。

### 伊斯蘭帝國時期
8世紀，倭馬亞王朝等阿拉伯人伊斯蘭教勢力入侵，令當地伊斯蘭化。阿爾及利亞內陸地區有魯斯塔姆王朝興盛，隨住伊斯蘭化，居民都逐漸阿拉伯化。11世紀希拉爾族嘅入侵，令農村地區嘅阿拉伯化變得更加徹底。

就算伊斯蘭化之後，佢都保持咗一定程度嘅自治。經歷咗由西面推進嘅穆拉比特王朝同阿爾摩哈德王朝嘅統治之後，1229年哈夫斯王朝成立。1236年以特萊姆森為都城嘅載雅尼德王朝成立。

### 鄂圖曼帝國統治嘅阿爾及利亞時期

到咗16世紀，東面有鄂圖曼帝國嘅推進，西面有西班牙帝國嘅推進。1533年，以阿爾及爾為根據地嘅海盜巴巴羅薩接受咗鄂圖曼帝國嘅宗主權。1550年，鄂圖曼帝國滅咗載雅尼德王朝。喺鄂圖曼帝國嘅統治下，建立咗由土耳其人主導嘅統治體制（雖然表面上係鄂圖曼帝國嘅行省，但實際上相當於埃及穆罕默德·阿里王朝嗰種提督嘅間接統治）。阿爾及爾嘅代伊率領巴巴里海盜襲擊沿岸基督教國家嘅船隻。

因為咁，美利堅合眾國採取咗武力行動，爆發咗一連串嘅巴巴里戰爭，包括第一次巴巴里戰爭（1801年 - 1805年）同第二次巴巴里戰爭（1815年）。1816年8月27日，西歐國家對阿爾及爾進行咗阿爾及爾砲擊。

### 法國統治嘅阿爾及利亞時期
[thumb|220px|right|抵抗法國人[征服阿爾及利亞嘅阿卜杜·卡迪爾（阿布代爾卡代爾）]]

1830年，法國佔領咗阿爾及爾。阿卜杜·卡迪爾激烈抵抗法國嘅征服，但係到咗1847年，法國已經控制咗成個阿爾及利亞。喺阿爾及利亞北岸設立咗阿爾及爾省、奧蘭省同君士坦丁省。呢三個省嘅待遇同法國本土一樣，好多歐洲人都移居到法屬阿爾及利亞。

1916年，圖阿雷格族嘅貴族Kaocen Ag Mohammed喺圖阿雷格族居住地區嘅阿加德斯發動咗起義（:en:Kaocen Revolt）。法國軍隊鎮壓咗呢次起義，但係到咗第一次世界大戰結束之後，獨立運動就開始激化。

喺第二次世界大戰期間，1942年嘅火炬行動之後，呢度成為咗反維希政權嘅據點。以戴高樂為首嘅法蘭西第四共和國臨時政府都係喺阿爾及爾成立嘅。第二次世界大戰結束之後，獨立運動再次激化。1954年，當地人（土著）同殖民者（科隆）之間嘅矛盾引發咗阿爾及利亞戰爭，造成咗多達100萬人死亡。喺阿爾及利亞戰爭期間嘅1960年代，法國喺撒哈拉沙漠進行咗核試驗。另請參閱「賈米拉·布帕沙」。

### 獨立
1962年7月5日，阿爾及利亞民主人民共和國實現咗獨立。8月4日誕生嘅首任總統本·貝拉採取咗社會主義政策，同古巴革命之後嘅古巴一齊推動不結盟運動同世界革命路線。另一方面，獨立令到圖阿雷格族嘅居住地畀分割成阿爾及利亞、馬里同尼日爾。因為區內阿加德斯省嘅阿爾利特同阿庫塔礦山出產嘅鈾喺冷戰期間變得更加重要，爆發咗（1962年-1964年）。部分出產嘅鈾運到日本。1963年10月，阿爾及利亞同摩洛哥因為西撒哈拉邊境（廷杜夫省、貝沙爾省）問題爆發咗。

1965年，發動軍事政變推翻咗本·貝拉政權，將本·貝拉囚禁。布邁丁推動務實嘅國家建設，根據社會主義政策實現咗經濟增長。1976年1月，阿爾及利亞喺西撒哈拉嘅同摩洛哥交戰（），並喺（1975年 - 1991年）中支持撒拉威阿拉伯民主共和國（1976年2月獨立）。1978年布邁丁死後，到咗1980年代，民族解放陣線（FLN）嘅一黨制同阿拉伯人主導嘅國家建設引起咗柏柏爾人嘅反彈。

受到經濟危機嘅影響，1989年修改咗憲法，容許多黨制。1980年代後期，年輕人對政權下FLN嘅一黨制同經濟政策失敗感到不滿，開始支持伊斯蘭主義。1991年嘅選舉中，伊斯蘭原教旨主義政黨（FIS）大勝。但係緊接住喺1992年1月，以世俗主義為旗號嘅軍方發動政變同國家緊急狀態宣言，實際上令到選舉結果失效。呢次政變令到國內局勢不穩定，軍方同伊斯蘭原教旨主義極端派嘅武裝伊斯蘭集團（GIA）之間爆發咗阿爾及利亞內戰（1991年12月26日 - 2002年2月8日），造成超過10萬人傷亡。喺內戰尾聲嘅1998年9月，「宣教同戰鬥薩拉菲主義者集團」（GSPC，2007年之後改名做伊斯蘭馬格里布基地組織）由GIA分裂出嚟。

1995年當選總統嘅總統喺2000年任期結束前就辭職，所以喺1999年4月舉行嘅總統選舉中，阿卜杜勒-阿齊茲·布特弗利卡總統當選。雖然國內局勢一度平靜落嚟，但係北部同東部地區仍然經常發生由AQIM（伊斯蘭馬格里布基地組織）發動嘅恐怖襲擊，造成大量傷亡。之後國家緊急狀態宣言仲繼續維持。

2004年，阿爾及利亞加入咗跨撒哈拉反恐行動。2009年4月9日舉行咗總統選舉，根據該國內政部喺10號公布嘅結果，布特弗利卡總統以90.24%嘅得票率連任第三屆。任期為5年。投票率係70.11%。

因為發生咗2010年-2011年阿爾及利亞騷亂，喺宣布咗19年之後，2011年2月24日終於解除咗國家緊急狀態宣言。

2013年1月16日，喺伊利齊省伊納梅納斯嘅天然氣相關設施發生咗阿爾及利亞人質事件。

2019年12月，針對尋求第五次連任嘅布特弗利卡總統爆發咗大規模抗議運動（:en:2019 Algerian protests），布特弗利卡最終放棄連任。結果，前總理阿卜杜勒馬吉德·特本喺同年嘅總統選舉中當選。

2021年8月24日，阿爾及利亞宣布同摩洛哥斷交，指控摩洛哥涉及卡比利亞地區嘅獨立運動同阿爾及利亞國內嘅山火。斷交嘅背景係摩洛哥聲稱對西撒哈拉有主權，而阿爾及利亞支持主張獨立嘅波利薩里奧陣線同撒拉威阿拉伯民主共和國。

喺2024年9月，特本總統以84.3 %嘅高得票率連任，不過佢嘅對手話呢個選舉結果存在欺詐成份。

## 鎮
* 阿爾杰
* 康斯坦丁
* 安納巴
* 貝賈亞
* 塞提夫
* 布利達
* 阿德拉爾
* 貝尼邁阿貝斯
* 貝沙爾

## 參攷

## 出面網頁

* 
* 
* 
* 
* 
* 
* 
*
油街

**油街**（**Oil Street**）係北角一條馬路，由北角近港鐵炮台山站嘅英皇道，北通到海皮，嚟個位係望維多利亞港嘅掘頭路。成條街好直，南北走向，可以雙程行車。油街官地好出名，以前係政府物料供應處嘅貨倉，而家係停車場，將來計劃係大型酒店加商場。另一邊係香港遊艇會舊址。

## 出邊參考
* 而家嚮油街釣魚、觀海、談心、玩模型車都一流
* 香港社會運動家都好關注油街發展
英皇道

**英皇道**係香港東區一條大馬路，由銅鑼灣高士威道（天后）開始，經北角到西灣河西嘅筲箕灣道，長大概4.2公里。

喺1935年，為咗慶祝國王佐治五世登基25年，呢條路由原本叫**筲箕灣道**改名做**英皇道**，一直到依家。

門牌號碼由1號柏景臺，去到1128號鰂魚涌康山花園第10座。以門牌號碼計，僅次於廣東道（門牌號碼最大係1239號）。

## 途經
*太古坊
*太古城
*太古城中心
*港運城
*健威坊
*新光戲院
*七海中心
*華豐百貨

## 睇埋

*電氣道
*渣華道
*電照街

## 文獻
Milk

**Milk**可以係：

* 奶
* Milk (雜誌)
* 夏菲米克（Harvey Milk）
* 《夏菲米克的時代》
Water

**Water**喺英文入面，大多數都係水噉解。噉佢重可以係：

* 禾他斯：人名
* 禾他頻道：一個網絡電視。
* Water (The Beautiful Girls專輯)：The Beautiful Girls專輯
* Water (晏拿啤路克禾斯踢專輯)：晏拿啤路克禾斯踢專輯
* Water (哥拿奧巴斯迪專輯)：哥拿奧巴斯迪專輯
* Water (竹資列夫迪專輯)：竹資列夫迪專輯
* Water (四干極專輯)：四干極專輯
* Water (小林理惠子專輯)：小林理惠子專輯
* Water (日本樂隊)：日本嘅一個已經解咗散嘅樂隊

## 同佢有關嘅嘢
* 水 (搞清楚)
* H2O (搞清楚)
* HOH (搞清楚)
碧姬芭鐸

**碧姬芭鐸**（，，係法國電影女演員，俾人叫做「**BB**」，「**性感小貓**」。查實佢法文名係讀，所以有時譯**碧姬芭杜**。

碧姬芭鐸喺巴黎出世，少女時俾時尚雜誌 ELLE 發掘做模特兒。1952年，演出電影《裸體美人魚》，奠定成為性感女神。1973年，碧姬芭杜宣佈息影，之後成為動物保護主義活動運動者。

## 演出作品
* 《裸體美人魚》1952年
* 《惹火尤物》（*Et Dieu... créa la femme*）1956年

## 攷據
* Bardot: The blonde bombshell who revolutionised French cinema, BBC, 2025-12-28.

## 出面網頁
Flower

**Flower**喺英文係「花」噉解。重可以係：

*Flower (美國樂隊)（1986~1990）：美國一解散嘅樂隊
*Flower (日本樂隊)（2009~）：日本嘅樂隊
*Flower (金俊秀專輯)：南韓歌星金俊秀嘅專輯
*Flower (龍俊亨專輯)：南韓歌星龍俊亨嘅專輯
## 睇埋
*花 (搞清楚)
維園六四燭光晚會

**維園六四燭光晚會**（、）係香港一年一度嘅集會，由支聯會發起，每年6月4號挨晚，嚮銅鑼灣維多利亞公園球場集合。好似八九民運咁，唱《血染的風采》、《自由花》、《歷史的傷口》；嗌「追究屠城責任」、「釋放民運人士」、「結束一黨專政」口號。

1990年首次開有15萬人，家下每年有幾萬人參與，包括立法會議員。

2021年起因港區國安法而俾禁止舉辦，於是2020年係最後一場晚會。

## 2007年

## 2009年

呢年嘅主題係「六四廿年，薪火相傳」，五項目標係「釋放民運人士、平反八九民運、追究屠城責任、結束一黨專政、建設民主中國」，唱嘅歌有血染的風采、中國夢、自由花、二十年、祭英烈。十五萬人坐滿維園足球場，要開埋草地同籃球場。

## 歷年參加人數

### 人數爭議
#### 2009年
支聯會估計當日燭光晚會約有15萬人出席，香港警務處指有6萬2千8百人，兩者數據差距超過一半。支聯會副主席蔡耀昌解釋，警務處曾經向佢哋表示6個足球場連通道若果爆滿，可以容納接近10萬人，連同草地、籃球場同廣場都爆滿，支聯會於是估算總數為有15萬。

《星島日報》根據場地面積同每人佔用面積推斷計算，得出出席人數介乎7萬至10萬。《星島日報》以科學化方式作出推斷計算，當晚出席者坐滿維多利亞公園6個足球場（包括四周通道），從地圖上作出量度，6個足球場連同四周同中間通道，最寬鬆估計面積約為4萬平方米，假設每人以坐姿算佔用空間為1平方米，坐滿6個足球場就有4萬人；假若以每人佔用0.7平方米計，坐滿6個足球場就有5萬7千人。連面積相當於3個足球場草地、籃球場及噴水池所在嘅廣場，寬鬆估計總共最多有5個足球場嘅面積，參加人數總數應該介乎7萬3千至10萬4千人。

向來有就七一遊行人數進行統計嘅香港大學統計及精算系高級講師葉兆輝認同上述嘅推斷計算方法，表示一般計算一個人坐低佔用空間相當於1平方米，以0.7平方米計算，場面已經非常擠擁；佢話難以睇到6個足球場連通道能夠容納10萬人嘅可能性；香港大學社會科學研究中心主任白景崇根據香港有線新聞喺集會四周多角度拍攝嘅影片，大部分人手持1支蠟燭，少部分手持兩支，少部分冇，亦估計人數為介乎7至10萬；佢認為警務處低估人數，主辦單位高估人數。

源自運輸機構消息透露，警務處喺晚會舉行前晚曾經向運輸機構提供嘅人數預算同公開統計數字一致。警務處消息人士稱，過去曾經喺維多利亞公園足球場做實驗，安排警務人員企立或者坐低，以計算該小幅面積喺鬆動、適中同擠逼嘅情況下所可以容納嘅人數，再計算足球場嘅面積，以推斷估算若果以站立姿勢計算，一個足球場最多可以容納約9千人，如果坐低計算，就最多可以容納約7千人。

#### 2019年
六四三十週年，參與人士除咗佔滿維園六個足球場同草地，天后港鐵站一帶更出現「蛇餅」，市民要排隊等候入場。支聯會因此估計參加人數超過18萬人，不過警方公佈嘅數字得3.7萬，兩者相差達八成。警方嘅數字引起質疑係「有政治目的」，有意為反送中大遊行降溫。

民陣前召集人兼立法會議員區諾軒表示，過往曾多次就七一遊行、維園草坪及附近一帶可容納人數，同警方討論。警方過去嘅估算係指單喺中央草坪，未計維園6個硬地足球場，已可容納3萬2千人，佢質疑警方嗰晚嘅估算離譜。支聯會秘書李卓人唔評論警方公佈嘅數字，指出「香港人心中有數」。亦有網民對比2017年嘅太子警察體育會撐警集會，認為體育會面積比維園細得多，但警方就指出席人數為3.3萬，實乃「報細數」。

警方發言人表示點算集會人數嘅方法係喺集會進行期間，派員係多個高點觀察，以及點算某一時段喺唔同區域所聚集嘅人數。評估只係「粗略估計」，用途係因應情況實施人群管理措施同調派人手資源。

## 註

## 睇埋
*民主歌聲獻中華
*全球華人大遊行
*尖沙咀六四集會

## 出面網頁

*香港市民支援愛國民主運動聯合會
*「六四」十九週年燭光悼念集會
*「六四」十八週年燭光悼念集會
*「六四」十七週年燭光悼念集會
*「六四」十六週年燭光悼念集會
沙蓮娜威廉絲

**莎蓮娜威廉絲**（；）係美國女子職業網球員。佢同佢家姐雲露絲威廉絲都係頂級網球員。粵語地區例如香港叫佢做**細威**，而中國大陸亦有叫佢做**小威**。

2002年法國網球公開賽到2003年澳洲網球公開賽，連續四次大滿貫女單賽事奪冠軍。四個決賽對手都係佢哋兩姐妹玩晒，無敵手。2022年，佢喺美國網球公開賽之後宣布掛拍。

## 威水史
*最高排名：
**女子單打：**1**（2002年7月8號）
**女子雙打：**1**（2010年6月7號）
*網球大滿貫最叻：
**澳洲網球公開賽：
***女子單打：**冠軍**（2003年、2005年、2007年、2009年、2010年，2015年、2017年） 
***女子雙打：**冠軍**（2001年、2003年、2009年、2010年） 
**法國網球公開賽： 
***女子單打：**冠軍**（2002年、2013年、2015年） 
***女子雙打：**冠軍**（1999年、2010年） 
**溫布頓網球公開賽： 
***女子單打：**冠軍**（2002年、2003年、2009年、2010年、2012年、2015年、2016年） 
***女子雙打：**冠軍**（2000年、2002年、2008年、2009年、2012年、2016年） 
***男女子混合雙打：**冠軍**（1998年） 
**美國網球公開賽：
***女子單打：**冠軍**（1999年、2002年、2008年、2012年、2013年、2014年） 
***女子雙打：**冠軍**（1999年、2009年） 
***男女子混合雙打：**冠軍**（1998年） 
*夏季奧林匹克運動會
**女子單打：**金牌**（2012年） 
**女子雙打：**金牌**（2000年、2008年、2012年）

## 出面網頁
* Home - Serena Williams
* WTA | Players | Info | Serena Williams
* 球员档案详细 塞雷娜 威廉姆斯　美国
* ITF Tennis - Pro Circuit - Player Profile - WILLIAMS, Serena (USA)
* Fed Cup - Player profile - Serena WILLIAMS (USA)
* 
* Serena Williams - Tennis - Olympic Athlete | London 2012
雲露絲威廉絲

**雲露絲威廉絲**（；）係美國女子職業網球員。佢同佢其中一個細妹沙蓮娜威廉絲都係頂級網球員。粵語地區叫佢做**大威**，細妹就叫細威。

## 威水史
*最高排名：
**女子單打：**1**（2002年2月25號）
**女子雙打：**1**（2010年6月7號）
*網球大滿貫最叻：
**澳洲網球公開賽：
***女子單打：亞軍（2003年） 
***女子雙打：**冠軍**（2001年、2003年、2009年、2010年） 
***男女子混合雙打：**冠軍**（1998年） 
**法國網球公開賽： 
***女子單打：亞軍（2002年） 
***女子雙打：**冠軍**（1999年、2010年） 
***男女子混合雙打：**冠軍**（1998年） 
**溫布頓網球公開賽： 
***女子單打：**冠軍**（2000年、2001年、2005年、2007年、2008年） 
***女子雙打：**冠軍**（2000年、2002年、2008年、2009年、2012年、2016年） 
**美國網球公開賽：
***女子單打：**冠軍**（2000年、2001年） 
***女子雙打：**冠軍**（1999年、2009年） 
*夏季奧林匹克運動會
**女子單打：**金牌**（2000年） 
**女子雙打：**金牌**（2000年、2008年、2012年）
**男女子混合雙打：銀牌（2016年）

## 拎
* Venus Williams
* WTA | Players | Info | Venus Williams
* 大威
* ITF Tennis - Pro Circuit - Player Profile - WILLIAMS, Venus (USA)
* Fed Cup - Player profile - Venus WILLIAMS (USA)
* Venus Williams - IMDb
孟加拉國

**孟加拉人民共和國**（；台灣、香港以及澳門簡稱：**孟加拉**；大陸簡稱：**孟加拉國**）位於南亞，地處孟加拉灣嘅北面，東南面連接住緬甸，其他都係同印度連接住。首都同最大城市係達卡，第二大城市吉大港同時係最大港。

## 參考

## 出面網頁

* 
* 
* 
* 
* 
* 
*
圓 (貨幣單位)

**圓**（），簡寫做**元**或者**員**，係錢銀單位，符號**[[$]]**或者****，亦有中國大陸同日本用¥，韓國用₩。圓響廣東話好多時叫**文**（讀做「蚊」，本字可能係【緡】），但同十分一仙嗰個「文」（讀做「聞」）唔一樣。

圓原本都係用響銀本位制地方，叫銀圓，曾經係多國通貨，家下脫離銀本位制，都續用。銀圓係種銀造銀仔（硬幣），係圓形嘅，所以叫銀圓。

## 而家用緊Dollar做單位嘅貨幣

*澳元
*巴哈馬元
*巴巴多斯元
*伯利茲元
*百慕達元
*汶萊元
*加拿大元

*開曼群島元
*曲島元
*東加勒比元
*斐濟元
*圭亞那元
*港元
*牙買加元

*基里巴斯元
*利比里亞元
*納米比亞元
*紐西蘭元
*薩摩亞tālā
*星架坡元
*所羅門群島元

*蘇里南元
*新臺幣
*千里達元
*圖瓦盧元
*美金

## 而家用緊「圓」或者「圓」嘅變形（但係英文唔係Dollar）做單位嘅貨幣
*人民幣（Yuan）
*日圓（Yen）
*韓圓（Won）
*歐元（Euro）
元 (搞清楚)

**[[元]]**係解頭，亦可以解做：
*圓嘅同音簡寫。
*元朝，古時蒙古人響中國建立嘅朝代。
*元氏，姓。
港澳居民來往內地通行證

**港澳居民來往內地通行證**（**Mainland Travel Permit for Hong Kong and Macau Residents**，俗稱**回鄉卡**），舊時叫**港澳同胞回鄉證**（**Home Return Permit**），由中華人民共和國公安部出入境管理局簽發，係具有或被視為中國國籍嘅香港人、澳門人返中國大陸（俗稱「回鄉」、「返鄉下」）過邊檢時必須出示證件，其他國籍人士可以用護照申請簽證過關。

港澳居民中嘅非中國公民唔可以用《港澳居民來往內地通行證》，譬如美籍港人返大陸必須申請中國簽證。

## 歷史
1949年10月1號之前，當時嘅香港政府同中華民國政府並冇限制中國大陸居民從內地移居香港，而一般人都可以隨意往來香港同大陸兩地。進出澳門嘅情況亦相似。

1951年1月30號，當時嘅廣東省人民政府頒佈《關於沿海旅客進出入國境的佈告》（粵公邊字第6號），規定自1951年2月15號起，所有旅客出入境前都要向所在地或目的地嘅縣、市以上人民公安機關申請出境或入境，經核准並取得通行證後，至准出入。當時如果要申請有關通行證，申請人須事先委託中國大陸嘅家屬或親朋，代向相關嘅公安機關申請。辦妥申請手續後，再由代申請人將辦妥嘅通行證寄畀申請人，申請人先至得以持通行證入境。

1956年起，港澳居民出入大陸前申請嘅通行證，改成憑港澳當局簽發嘅身份證件，響入境時向羅湖口岸或者拱北口岸嘅邊防檢查站，申領一次有效嘅《**港澳同胞回鄉介紹書**》。

1979年以前，港澳居民前往大陸要填寫《回鄉介紹書》，填寫時須列明返鄉目的、目的地同逗留時間等。

1979年7月10號廣東省公安廳宣佈，由1979年8月1號起，將一次有效嘅《港澳同胞回鄉介紹書》改為三年內多次使用有效嘅《港澳同胞回鄉證》，方便港澳居民前往大陸，證件大細同一本護照相同。另外每次入境時，持證人都要填寫「港澳同胞回鄉入境卡」，清楚列明目的地同日期等資料。同時，亦要向中國海關申報有冇帶住自用嘅免稅物品，好似手表、相機、限定嘅外幣等等。1980年12月起，《港澳同胞回鄉證》嘅有效期由3年延長到10年。1988年9月8號，《港澳同胞回鄉證》嘅照片頁上過膠並加貼電腦條碼。

由於每本《回鄉證》嘅查驗頁用完，就要換新證，對於經常需要過境嘅人，例如中港過境巴，貨車司機等，佢哋嘅證件用咗幾個月就要換，好唔方便，因此當局響1999年1月起推出現時嘅港澳居民來往內地通行證，同信用卡差唔多大，即係ISO 7810 ID-1標準，可以響有效期內無限次來往內地同埋港澳兩地。2002年開始，舊有嘅《回鄉證》亦都唔使再響查驗頁上扱印。

現時，中方亦為《港澳居民來往內地通行證》持有人提供類似香港入境處e-道嘅自助查驗系統，持有人只需要填妥授權書，記錄容貌同指紋之後，就可以用。

2008年12月31號，《港澳同胞回鄉證》正式被取代《港澳居民來往內地通行證》（因為最後一日簽發嘅最長有效期（10年期）回鄉證有效期響當日屆滿）。

## 申請方法
*香港居民去香港中國旅行社申請。
*澳門居民去羅理基博士大馬路南光大廈澳門中國旅行社申請。

## 批評
回鄉證好似外國護照旅遊簽證，申請要審批，唔係人人都有資格一定得到批發。例如香港一啲泛民主派人士。另外近年大批港澳居民北上中國內地（特別係深圳）娛樂場所吸食毒品，若果佢哋初犯會被公安機關行政拘留或者罰款，並且會響回鄉證嘅電腦檔案內附注有關嘅犯事紀錄。再犯會被吊銷回鄉證一段時間，禁止踏足內地限制期由三個月到三年不等。

## 註


## 參考
*鄭宏泰、黃紹倫著，《香港身份證透視》，香港：三聯書店，2004年。ISBN 962-04-2367-4。
*張勇、陳玉田：《香港居民的國籍問題》（出版社：三聯書店（香港））

## 睇埋
*香港身份證
*台灣居民來往大陸通行證
*中華人民共和國往來港澳通行證
*港澳臺居民居住證

## 出面網頁
*廣東省公安廳出入境政務服務網 
*入境事務處：中華人民共和國國籍法的解釋
*中國旅行社：港澳居民來往內地通行證
*香港勞工署：內地工作須知
*還我回鄉權 廢除回鄉證
*大眾遊箱：回鄉證毋須半年有效期 往返內地
*港澳居民本式回鄉證陸續過期 邊檢提醒及時換證
毫

**毫**，古文寫做**𡨉**，係好幼嘅毛咁解，引伸做好幼，佢原本係豪字。有啲地方會將毫簡寫做**毛**。因為佢好幼，畀人借來做微細單位。

## 單位
### 度
毫係厘（釐）嘅十分一，又等如十絲。

### 錢銀
毫係圓嘅十分一，十仙係一毫。

### 標準
國際標準千分一係毫，代表milli-，符號m。例如毫克就千分一克，寫做mg。

## 注
毫 (銀)

**毫**係錢銀單位，十仙係一毫，十毫係一圓（蚊）。毫有時寫做**毛**或者**角**。

英文嚟講，1毫就係十個cent，意思係一圓百分之十咁。所寫做10 cents，2毫寫做20 cents，如此類推。

銀仔嚟講，毫做單位嘅銀仔係**毫子**。
王敏德

**王敏德**（，全名**Michael Fitzgerald Wong**或者**Wong Man-Tak**，）係美國籍唐人，香港電影男演員，邵氏兄弟旗下藝人，職業直升機司機同埋愛好者。

## 簡歷
王敏德1983年到香港，佢阿哥係羅素（王盛德），由客串演出新藝城電影入香港娛樂圈。王敏德多數都係演動作片，尤其係大隻佬、警察、特警教官。代表作包括《痴心的我》、《飛虎雄心》、《皇家戰士》及《花旗少林》等，佢兼嚮《飛虎雄心》演香港警察飛虎隊Stone Wong一角，成為「香港十大理想銀幕警察」之一。

2000年，王敏德曾經自資成立電影製作公司，導演文藝片《里情》，女主角由葉童演出。

王敏德個人鍾意揸私人飛機，1998年嚮加拿大考到執照，並考到香港專業飛機師牌照。

王敏德1992年同模特兒馬詩慧結婚，生咗一仔兩女，大女王曼喜同二女王麗嘉分別喺1992年同1995年出世，佢個仔王躍穎就喺1999年出世。

2008年6月，明報新聞講，王敏德揸飛機同國家地理雜誌拍節目，又幫趙世曾揸直升機接送客人，老婆都讚賞。

## 演出

### 網絡電視劇
* 2018年：《蝕日風暴》 飾演 王Sir
### 電影
*拍緊：《毒舌大狀》

## 出面網頁
* 
* 
* 
* 
* 
* 
* 
* 
*
香港飛蛾

飛蛾同蝴蝶一樣，都係屬於鱗翅目嘅昆蟲。

目前香港已知有 2,200 種飛蛾，比蝴蝶物種仲多。

已知有粵文或者中文名嘅飛蛾物種（排名唔跟先後）：
*黑條灰燈蛾 *Creatonotos gangis*
*八點灰燈蛾 *Cretonotos transiens*
*粉蝶燈蛾（異粉蝶燈蛾）*Nyctemera adversata*
*豹尺蛾 *Dysphania militaris*
*褐豹尺蛾 *Obeida tigrata*
*棉古毒蛾 *Orgyia postica*
*小白紋毒蛾 *Orgyia postica*
*斜帶三角夜蛾 *Chalciope mygdon*
*甘薯天蛾（白薯天蛾）*Agrius convolvuli*
*椴六點天蛾*Marumba dyras*
*單線條紋天蛾 *Theretra silhetensis*
*橋夜蛾*Anomis mesogona*
*龍眼合夜蛾 *Sympis rufibasis*
*黃體鹿蛾 *Amata grotei*
*南鹿蛾 *Amata sperbius*
*雷鹿蛾 *Amata germana*
*烏桕天蠶蛾（大皇蛾）*Attacus atlas*
*大燕蛾 *Lyssa zampa*
*綠尾大蠶蛾 *Actias selene*
*隱錨紋蛾 *Tetragonus catamitus*
*海南錦紋蛾 *Chalcosia suffusa*
*魔目夜蛾 *Ereous ephesperis*
*海南小斑蛾 *Artona hainana*
*玉帶斑蛾 *Pidorus atratus*
*綠脈白斑蛾 *Chalcosia pectinicornis*
*樗蠶 *Samia cynthia*
*擇長翅尺蛾 *Obeidia tigrata*
*蝶形錦斑蛾 *Cyclosia papilionaris*
*波眉刺蛾 *Narosa corusca*
*夜蛾 *Mythimna separata*
*球菜夜蛾 *Agrotis ipsilon*
*鬼面天蛾 *Acherontia lachesis*
*葫蘆夜蛾*Anadevidia peponis*
## 睇埋
*香港蝴蝶
## 相簿

Image:Luna_moth.jpg|綠尾大蠶蛾
Image:Attacus atlas1.jpg|烏桕天蠶蛾
仙 (銀)

**仙**（Cent）係錢銀單位，十文係一仙，十仙係一毫，百仙係一圓。符號係¢，寫響數字後便，例如1¢；有啲地方用c替¢。仙有時都寫做分。

英文嚟講，1仙就係一個cent，係百分之一咁解，所以寫做1 cent。2仙寫做2 cents，如此類推。

## 文化
仙好長期係香港最細嘅錢銀單位，所以【仙都唔仙下】，就一啲錢都無。
文 (銀)

**文**（粵拼：man⁴）係個錢銀單位。

按港幣計，十文係一仙，百文係一毫，千文係一圓。

英文嚟講，1文就係一個mil，係千分之一咁解，所以寫做1 mil。2仙寫做2 mils，如此類推。文嘅符號係**[[₥]]**，有啲地方用字母m，寫喺數字後便，如似1₥或1m。

廣東話好多時將一圓叫做「一蚊」，有指正寫應該係「一文」，要注意呢個「一文」唔好同十分一仙嗰個「一文」搞亂；文嘅字源系一緡，原本讀man⁴，後尾為咗避李世民個名，吊高個音，讀man¹。
Michael Wong

**Michael Wong**可以係：
* 黃偉綸（1962—），香港政府財政司副司長
* 王敏德（1965—），香港電影演員
* 光良（1970—），馬來西亞歌手，原名王光良
文

**文**，又叫**文章**，係指獨立成篇嘅文字作品，多數都係經出版或者電子媒體畀公眾睇。

## 睇埋
*文學
*作文
*論文
文 (搞清楚)

**[[文]]**一般係寫出嚟嘅嘢。按發音又可以分為：

*
*:文字
*:中文：以前又叫做「文」
*::文言
*:文章
*::文學
*:文氏，姓氏
*
*:文 (銀)：錢銀單位
*
*:語言：比如話英文係種語言，但跟「文」字尾。
Cent

**Cent**係拉丁字，係百份一咁解，可以指

*厘
*仙 (銀)，錢銀單位
*音分，音程單位
花士令

**花士令**（「令」字讀陰上聲，又叫**花士苓**；英文係**vaseline**、**petroleum jelly**，**petrolatum**或者**soft paraffin**）係種膏，半固體，係幾隻碳氫化合物嘅撈埋，多數化合物分子，都有25個碳原子以上。

花士令係用嚟潤滑，亦都有可封實細氣孔。

## 嘜頭
英文嘅**Vaseline**係嘜頭，國語係**[[凡士林]]**。
凡士林

**凡士林**（Vaseline，廣東話係花士令）原本係芝士堡（Chesebrough）一個牌子，家下係聯合利華（Unilever）。主要同一隻膏叫花士令（Vaseline）有關，隻膏係石油度造出來嘅。家下公司用呢個嘜整出來花士令產品，有潤膚膏、清潔劑、香體膏、太陽油、潤滑油。

## 出面網頁

*Official Website for Vaseline Brand

類:聯合利華
₩

**₩**係朝鮮半島國家北韓同南韓嘅貨幣符號。北韓嘅貨幣叫朝鮮圓，南韓嘅叫韓圓。

Unicode編碼係（HTML代碼係 &amp;#8361; ），仲有一個係全角符號（HTML代碼係 &amp;#65510; ）。
德國人專用

****，即係**專畀德國人**，係二次大戰時，納粹德國響佔領國度好常見嘅口號，係種族主義象徵。口號會旖公園、咖啡廳、戲院等入口處，話畀人知德國人先可以用。

## 波蘭
德佔波蘭，納粹黨施行種族隔離，將德國人同其他族分開來。火車同電車，第一卡都係留畀德國人，只有德國軍人、官員、納粹黨員，同德國平民先可以用。其他低等民族，都只可以坐第二尐卡。

有啲波蘭人暗中反抗，將一啲毒酒之類都寫明德國人專用。有啲人寫響墳地欄杆，亦有寫響電燈柱，暗喻吊死德國人。
木劍

**木劍**係種木造嘅劍，主要係用來練劍，唔係用來傷殺。道敎亦用佢來辟邪。如係係單刃嘅就係**木刀**，係刀一種，係練習。

西洋木劍叫做（舊寫法，注意係ſ，唔係f，中間嗰畫係唔穿嘅)，意思係**耗劍**，都係用來練劍，因為比真劍平，用爛都唔緊要。

木劍比金劍輕好多，又唔易傷人好啱練。

類:木材
陳篤生醫院

**陳篤生醫院**（，英文：**Tan Tock Seng Hospital**，簡寫：**TTSH**）係星加坡其中一間最大型嘅綜合醫院，屬於國家醫療集團（National Healthcare Group）。間醫院有45個臨床同專職醫療科室（clinical and allied health departments），同埋十六個專科中心（specialist centres），超過八千個員工。每日有超過二千個病人到佢啲專科中心求診，亦有大約460個病人使用佢嘅急症室，係星加坡全國至忙嘅急症室。

## 史
星加坡開埠之後，大批移民陸續來到。多數人係非常窮困，營養不良好普遍，估計每年有大概100個移民餓死。

1820年代，英國政府設立咗一間貧民醫院（'s hospital），但係喺1830年代因為資金不足關閉。政府改為提議各個族群嘅有錢人睇返同族嘅窮人，有啲善心人響應，陳篤生就係其中一位。佢係星加坡第一位亞裔太平紳士，當時署理星加坡華人甲必丹。佢出咗5千蚊來起星加坡第一間私人資助醫院。

間醫院初初叫做「華人貧民醫院」（Chinese Pauper Hospital），1844年5月25日喺奠基。醫院大樓屬古典風格，由星加坡政府測量師設計。間醫院起咗三年，資金不足又令到醫院丟空兩年。卒之，喺1849年，醫院接受第一批病人。當時大約100個窮困病人喺珍珠山腳一間留醫，風暴摧毀咗間屋，之後啲病人轉咗去間醫院。

醫院落成之後，初期時，一直都有錢銀問題，全靠公眾捐款減輕負擔，善長包括陳氏家族其他成員。醫院亦受人手短缺同冇穩定供水困擾。1850年，陳篤生52歲過咗身，之後，醫院就改名做「陳篤生醫院」。

醫院搬過幾次。1861年，殖民地政府打算加強珍珠山嘅武裝防禦，於是乎將佢搬咗去同交界嘅新建築。醫院加咗一個麻風病房。後來，醫院所在嘅低窪地帶被認為唔適合病人。1903年，憑住陸佑五萬蚊捐款，買到醫院而今喺摩綿路（Moulmein Road）嘅地皮。新醫院喺1909年由公共工程局（Public Works Department）起好。

到到1980年代，醫院服務同接收嘅病人數目，開始超過1950年代起好嘅醫院建築嘅負荷。2000年4月1號，一棟15層高嘅新樓落成並正式啟用。

2000年，因為星加坡本地醫療服務業重組，醫院歸落「國家醫療集團」。

間醫院聲稱係老人醫學（Geriatric Medicine）、傳染病、康復醫學（Rehabilitation Medicine）、呼吸系統科（Respiratory Medicine）同埋風濕過敏反應及免疫科（Rheumatology, Allergy and Immunology）呢啲方面發展嘅先驅。佢亦係老人醫學、普通外科、急症科、放射科、腸胃科、耳鼻喉科同埋骨科嘅主要轉介中心。

2003年沙士爆發嗰陣，間醫院因為過去處理傳染病嘅經驗（星加坡傳染病中心就喺佢左近），畀星加坡衛生部定咗做全國唯一嘅診斷同治療中心，仲要「實際封鎖咗」（"effectively locked down"）成間醫院來到控制沙士爆發。2013年，喺醫院大堂設立咗一塊碑，紀念沙士爆發嗰時醫院所有嘅醫護人員，感謝佢地唔怕攰噉工作，其中有兩位仲因為染上沙士而殉職。塊紀念碑由星加坡衛生部長顏金勇揭曉，佢亦向醫院所有醫務人員致敬。

## 收費
2016年，四人急症病房入邊一張病床一晚嘅費用係225星加坡元，單人病房一晚係420星加坡紙。

## 臨床同專職醫療服務
**非住院和診斷醫學分部（Division of Ambulatory & Diagnostic Medicine）**

* 放射科（Diagnostic Radiology）
* 急症科（Emergency Medicine）
* 腫瘤科服務（Oncology Services）
* 病理和化驗醫學（Pathology & Laboratory Medicine）

**內科分部（Division of Medicine）**

* 心臟科（Cardiology）
* 臨床流行病學（Clinical Epidemiology）
* 內分泌科（Endocrinology）
* 腸胃肝臟科（Gastroenterology and Hepatology）
* 普通科（General medicine）
* 老人醫學（Geriatric Medicine）
* 傳染病科（Infectious diseases）
* 精神科（Psychological Medicine）
* 紓緩治療科（Palliative Medicine）
* 康復醫學（Rehabilitation Medicine）
* 呼吸系統科（Respiratory Medicine）
* 風濕、過敏反應及免疫科（Rheumatology, Allergy & Immunology）

**外科分部（Division of Surgery）**
* 麻醉科（Anaesthesiology）
* 普通外科（General surgery） 
* 眼科（Ophthalmology）
* 骨科（Orthopaedic Surgery）
* 耳鼻喉科（Otorhinolaryngology）
* 泌尿科（Urology）

**臨床支援服務（Clinical Support Services）**
* Complementary Integrative Medicine
* 營養與飲食（Nutrition & Dietetics）
* 職業治療（Occupational Therapy）
* 病理和化驗醫學（Pathology & Laboratory Medicine）
** 輸血（Blood Transfusion）
** 血液科（Haematology）
** 臨床化學（Clinical chemistry）
** 解剖病理學（Anatomical pathology）
** 臨床微生物學（Clinical microbiology）

* 藥房（門診、住院、零售） 
* 物理治療（Physiotherapy）
* 足病診療（Podiatry）
* 義肢矯形學（Prosthetics & Orthotics）
* 心理輔導（Psychological Services）
* 呼吸治療（Respiratory therapy）
* 語言治療（Speech Therapy） 
* 旅行者健康及疫苗中心（Travellers' Health & Vaccination Centre）
* 血管診斷化驗室（Vascular Diagnostic Laboratory）

## 陳篤生醫院文化博物館
陳篤生醫院文化博物館（Tan Tock Seng Hospital Heritage Museum）喺2001年7月25號開放。為咗紀念創辦人陳篤生嘅遺澤，博物館展出一系列來自佢生活嘅年代19世紀中期嘅峇峇娘惹文物。

TTSH文化博物館係星加坡國家文物局「Museum Roundtable」嘅成員。

## 參考

## 出面網頁
*
存摺

**存摺**（passbook）銀行存款戶口嘅記錄。以前存摺，係好似摺扇咁摺埋張紙，所以叫摺。後尾改用簿，所以又叫**銀行簿**（bankbook）或者**紅簿仔**、**簿仔**。家下存摺開始畀詳細嘅月結單代替。

最初存摺都係搵銀行職員手寫同扱印，後尾改用打字，家下用電腦打印，所以叫打簿。而家唔使經櫃員都打到簿，因為銀行有打簿機。

存摺打嘅嘢盡量簡單，通常係一行過打或者寫出來。所以會用到代號。

因爲電腦發達同借錢存錢量快速增加，銀行逐啲改用綜合月結單。
驅動程式

**驅動程式**（Device driver）係種電腦程式控制電腦特定硬件，即係裝置（Device）。佢係中介程式，畀高階程式用到硬件。

驅動程式同裝置傾偈，係靠電腦嘅排匯流（bus）。一啲程式想用裝置，就會叫驅動程式行相關程序（Routine）。個驅動程式會命令裝置。裝置收到命令，做嘢交返資料畀驅動程式，程式就或者會行返一啲最初程式嘅程序。

驅動程式因硬件而異，亦睇用乜操作系統。驅動程式識得應付中斷指令（interrrupt）做嘢，呢樣係時間相關嘅硬件要嘅，因為佢哋地做嘢非同步，做完嘢先發中斷指令畀驅動程式。
亞歷山大三世

**亞歷山大三世**可以係：
*亞歷山大大帝
*教宗歷山三世
*亞歷山大三世 (俄羅斯)
永宗大橋

**永宗大橋**（）係南韓仁川一條懸索橋，駁住朝鮮半島內陸同永宗島。條橋响2000年起好。

## 出面網頁

* Photo of the Yeongjong Grand Bridge
* Technical information at the Yeongjong Bridge's homepage
模罕默德

**模罕默德**（；Muhammad [mʊˈħæmmæd]，），又譯**穆罕默德**，係伊斯蘭教（回教）創始人，亦都係伊斯蘭教徒（穆斯林）公認嘅先知。

穆罕默德大約喺公元570年喺麥加出世。佢係阿卜杜拉·本·阿卜杜勒-穆塔利布同阿米娜·賓特·瓦赫卜嘅仔。佢阿爸阿卜杜拉係古萊什族部落領袖阿卜杜勒-穆塔利布·本·哈希姆個仔，喺穆罕默德出世前後就死咗。佢阿媽阿米娜喺佢六歲嗰陣過身，令穆罕默德成為孤兒。

佢由佢阿公阿卜杜勒-穆塔利布同叔父艾布·塔利卜照顧大。後期，佢時常去努爾山入面嘅山洞希拉洞度靜修同祈禱。喺佢四十歲嘅時候，大約係公元610年，穆罕默德話佢喺山洞度見到加百列天使，並收到真主嘅第一次啟示。喺613年，穆罕默德開始公開宣教呢啲啟示，宣揚「真主是唯一」，完全「順服」（伊斯蘭）於安拉係正確嘅生活方式（丁），而且佢係真主嘅先知同使者，同其他伊斯蘭教先知一樣。

好，我繼續：

穆罕默德嘅追隨者一開始人數唔多，仲要面對麥加多神教徒13年嘅迫害。為咗逃避迫害，佢喺615年將部分追隨者送去阿比西尼亞，之後佢同剩低嘅信徒由麥加遷徙到麥地那（當時叫亞斯里布）。呢次希吉拉事件標誌住伊斯蘭曆嘅開始，又叫希吉拉曆。喺麥地那，穆罕默德透過麥地那憲章統一咗各個部落。喺公元629年12月，同麥加部落間歇性戰鬥咗八年之後，穆罕默德召集咗一支一萬人嘅穆斯林軍隊，進軍麥加城。呢次征服基本上冇遇到抵抗，穆罕默德以最少嘅傷亡攻佔咗呢座城市。喺公元632年，由告別朝覲返來冇幾個月，佢就病咗，之後過身。喺佢死嗰陣，大部分阿拉伯半島已經皈依伊斯蘭教。

穆罕默德喺臨死之前收到嘅啟示（古蘭經節）構成咗《古蘭經》嘅經文，呢本書係伊斯蘭教嘅基礎，穆斯林認為係安拉嘅原話同最後嘅啟示。除咗《古蘭經》之外，穆罕默德嘅教導同實踐都記錄喺聖訓入面，仲有佢嘅傳記（希拉），呢啲都係伊斯蘭教法嘅重要來源。

## 傳記資料

### 古蘭經

古蘭經係伊斯蘭教最重要嘅宗教經典。穆斯林相信呢係安拉透過天使加百列啟示畀穆罕默德嘅說話。

《古蘭經》主要係講畀一個「安拉嘅使者」聽，喺好多經文入面都叫佢做穆罕默德。經文仲講到佢嘅追隨者被古萊什族驅逐之後，點樣喺亞斯里布定居，仲簡單提到啲軍事衝突，好似穆斯林喺白德爾嘅勝利。

不過，《古蘭經》冇乜幫助去整理穆罕默德嘅生平年表；大部分經文都冇提供重要嘅歷史背景同時間線。差唔多全部穆罕默德的同伴都冇喺《古蘭經》入面叫到名，所以冇足夠資料去寫一個詳細嘅傳記。《古蘭經》被認為係同穆罕默德同期，而伯明翰古蘭經手稿經過碳14測試證實係喺佢在世嗰陣寫嘅，呢個發現大致推翻咗西方學者對《古蘭經》起源嘅修正主義理論。

### 早期傳記

關於穆罕默德生平嘅重要資料可以喺回曆二、三世紀（大約係公元八、九世紀）嘅作家嘅歷史著作度搵到。呢啲包括傳統穆斯林嘅穆罕默德傳記，提供咗更多關於佢生平嘅資料。

最早寫嘅希拉（穆罕默德傳記同佢講過嘅說話）係伊本·伊斯哈格喺公元767年（回曆150年）寫嘅《安拉使者傳》。雖然原作已經遺失，但呢部希拉仲有大量節錄保存喺伊本·希沙姆同少部分喺泰伯里嘅著作入面。不過，伊本·希沙姆喺佢寫嘅穆罕默德傳記序言入面講，佢刪咗伊本·伊斯哈格傳記入面「會令某啲人唔開心」嘅內容。

另一個早期歷史資料係瓦基迪（ AH）寫嘅穆罕默德戰役史，同埋佢嘅秘書伊本·薩德（ AH）嘅著作。因為呢啲早期嘅傳記工作，我哋對穆罕默德嘅認識，比起幾乎任何一個主要宗教嘅創始人都更加多。

好多學者接受呢啲早期傳記係真確嘅。不過，瓦基迪嘅傳記因為佢嘅方法，特別係決定唔寫出佢嘅資料來源，而廣泛受到伊斯蘭學者嘅批評。最近嘅研究令學者將涉及法律事務同純粹歷史事件嘅傳統分開。喺法律組別入面，傳統可能受到創作影響，而歷史事件，除咗特殊情況之外，可能只係受到「傾向性塑造」嘅影響。其他學者批評呢個方法嘅可靠性，認為唔可以整齊咁將傳統分為純粹法律同歷史類別。西方歷史學家認為呢啲早期傳記嘅目的主要係傳遞訊息，而唔係嚴格同準確咁記錄歷史。

### 聖訓

其他重要嘅資料來源包括聖訓集，即係記錄穆罕默德嘅言論同實踐傳統嘅記載。聖訓係由穆斯林喺佢死後幾代人先收集，包括布哈里、穆斯林·本·哈嘉吉、提爾密濟、納薩伊、艾布·達烏德、伊本·馬哲、馬利克·本·阿納斯、達勒古特尼等人。

穆斯林學者通常較重視聖訓文獻，而唔係傳記文獻，因為聖訓有一個傳統的傳遞鏈 (isnad)；而傳記文獻缺乏呢個傳遞鏈，喺佢哋眼中係無法驗證嘅。 聖訓通常呈現咗一個理想化嘅穆罕默德形象。 西方學者對呢啲傳遞鏈嘅可驗證性表示懷疑。西方學者普遍認為，喺伊斯蘭早期幾個世紀，有大量聖訓被偽造，用嚟支持某啲神學同法律立場， 而且有人建議「好可能喺聖訓集中可以找到嘅相當數量聖訓其實並唔係出自先知」。 此外，即使傳遞鏈係真實的，聖訓嘅意思都可能從最初講述到最終寫下來嘅時候已經改變。 總體來講，一啲西方學者小心翼翼地將聖訓集視為準確嘅歷史來源， 而西方學術界嘅「主流範式」係將佢哋的可靠性視為可疑。 像Wilferd Madelung咁嘅學者並唔係拒絕後期編纂嘅聖訓，而係喺佢哋嘅歷史背景下去評價佢哋。

## 疏仕

## 出面網頁
哲古華拉

**哲古華拉**（**Ernesto "Che" Guevara**，）又譯**捷古華拉**、**切古華拉**，係古巴革命家，推崇共產主義，做咗第三世界共產革命運動嘅英雄同埋西方左翼運動嘅象徵。

哲古華拉出身阿根廷有錢人家。佢讀醫期間，喺拉丁美洲睇見周圍都係貧窮、飢餓同埋疾病，覺得需要抗衡資本主義擴張，而支持危地馬拉嘅社會改革，直至政權被推翻。後來佢加入菲德爾·卡斯特羅牽頭嘅革命組織，組織發動古巴革命，1959年推翻咗古巴嘅巴迪斯達政權。

古巴革命過後，哲古華拉加入卡斯特羅領導嘅古巴新政府。1965年哲古華拉離開古巴，喺外地再搞革命，1967年喺玻利維亞被俘虜同處決。

## 早年生活

埃內斯托·格瓦拉於1928年6月14日喺阿根廷羅薩里奧出世，父母係埃內斯托·格瓦拉·林奇同西莉亞·德拉塞納·伊·略薩。雖然佢出世紙上嘅法定名係「埃內斯托·格瓦拉」，但有時佢個名會加上「德拉塞納」同／或「林奇」。佢係一個上流階級阿根廷家庭嘅大仔，有五個細佬妹，家族有西班牙裔阿根廷人、巴斯克裔阿根廷人同愛爾蘭裔阿根廷人嘅血統，喺阿根廷獨立之前已經移民過嚟。格瓦拉有兩個值得一提嘅18世紀祖先，一個係路易斯·瑪利亞·佩拉爾塔，係殖民時期加州一個有名嘅西班牙地主，另一個就係帕特里克·林奇（阿根廷），由愛爾蘭移民到拉普拉塔總督轄區。講到切「不安分」嘅性格，佢老豆話：「首先要注意嘅係，我個仔血管裏面流緊愛爾蘭革命份子嘅血。」根據愛爾蘭女演員莫琳·奧哈拉所講，切·格瓦拉好鍾意愛爾蘭，「切會講愛爾蘭同佢哋所有嘅游擊戰爭。佢知道愛爾蘭每一場戰鬥同所有歷史」，仲話佢所知道關於愛爾蘭嘅一切都係喺佢嫲嫲膝頭上學返嚟。

細細個嗰陣，埃內斯托（當時人哋咁叫佢）就已經對「窮人有一種親切感」。喺一個傾向左翼政治嘅家庭長大，格瓦拉由細到大都接觸到好多唔同嘅政治觀點。佢老豆係西班牙內戰中第二共和國嘅堅定支持者，經常喺格瓦拉屋企接待參加過內戰嘅老兵。年輕時期，佢曾經短暫諗過賣殺蟲劑，仲喺屋企個車房整咗個實驗室，用「Vendaval」呢個牌子研究點樣有效咁將滑石粉同六六六混埋一齊，但因為對化學品嚴重過敏反應而被迫放棄。

雖然一直受哮喘困擾，但佢係個出色嘅運動員，鍾意游水、足球、高爾夫同射擊，仲係個「永不疲倦」嘅單車手。佢仲係個熱愛欖球嘅球員。有幾個消息來源話佢先後效力過科爾多瓦嘅Estudiantes、聖伊西德羅俱樂部（1947年）、Yporá欖球會（1948年）同Atalaya馬球會（1949年），但亦有消息話佢打過布宜諾斯艾利斯大學俱樂部（CUBA），喺欖球位置#開球嘅位置。佢打欖球嘅綽號係「Fuser」—— *El Furibundo*（暴怒）同佢阿媽個姓de la Serna嘅縮寫——因為佢打波好大力。

### 智識同文學興趣
格瓦拉由佢老豆度學識下棋，12歲開始已經參加本地比賽。青少年時期同一生都好鍾意詩，特別係巴勃羅·聶魯達、約翰·濟慈、安東尼奧·馬查多、費德里科·加西亞·洛爾卡、加布里埃拉·米斯特拉爾、塞薩爾·巴列霍同華特·惠特曼嘅詩。佢仲可以背誦晒魯德亞德·吉卜林嘅《如果——》同何塞·埃爾南德斯嘅《馬丁·菲耶羅》。格瓦拉屋企有超過3,000本書，令到格瓦拉成為一個熱情同博覽嘅讀者，鍾意嘅作家包括卡爾·馬克思、威廉·福克納、安德烈·紀德、埃米利奧·薩爾加里同儒勒·凡爾納。佢仲鍾意賈瓦哈拉爾·尼赫魯、弗朗茨·卡夫卡、阿爾貝·加繆、弗拉基米爾·列寧同讓-保羅·沙特嘅作品；同埋阿納托爾·法朗士、弗里德里希·恩格斯、H·G·威爾斯同羅伯特·弗羅斯特。

大個啲之後，佢開始鍾意拉丁美洲作家奧拉西奧·基羅加、西羅·阿萊格里亞、豪爾赫·伊卡薩、魯本·達里奧同米格爾·安赫爾·阿斯圖里亞斯。佢將好多呢啲作家嘅思想抄錄落自己嘅筆記簿度，包括概念、定義同有影響力知識分子嘅哲學。佢仲會寫分析性嘅短文，好似釋迦牟尼同亞里士多德，仲有研究伯特蘭·羅素講愛情同愛國心、傑克·倫敦講社會、尼采講死亡嘅概念。西格蒙德·弗洛伊德嘅思想令佢著迷，佢經常引用佢講夢、性慾、自戀同戀母情結。佢最鍾意嘅科目包括哲學、數學、工程學、政治科學、社會學、歷史同考古學。一份中央情報局喺1958年2月13日寫嘅「傳記同性格報告」（幾十年後先解密），提到格瓦拉嘅學術興趣範圍同智力——形容佢「讀書好多」，仲加埋一句「切對於一個拉丁裔美國人嚟講算係幾聰明」。

### 電單車之旅

1948年，格瓦拉入咗布宜諾斯艾利斯大學讀醫科。佢「想探索世界嘅渴望」令佢喺大學課程之間插入咗兩次長途內省之旅，呢兩次旅程徹底改變咗佢對自己同拉丁美洲當時經濟狀況嘅睇法。第一次旅程喺1950年，佢獨自踩住一架裝咗小型引擎嘅單車，穿越阿根廷西北部偏遠省份，總共行咗4,500公里（2,800英里）。之後格瓦拉喺阿根廷商船同油輪上做咗六個月護士。第二次旅程喺1951年，佢用咗九個月時間騎電單車穿越南美洲部分地區，總共行咗8,000公里（5,000英里）。為咗呢次旅程，佢同朋友阿爾貝托·格拉納多請咗一年假，最後目標係去秘魯亞馬遜河畔嘅聖保羅痲瘋病療養院做幾個星期義工。

喺智利，格瓦拉見到安納康達丘基卡馬塔銅礦工人嘅工作環境，好激嬲；佢喺阿塔卡馬沙漠過夜嗰陣遇到一對受迫害嘅智利共產黨夫婦，連張被都冇，佢形容佢哋係「資本主義剝削下發抖嘅血肉受害者」，呢件事令佢好感動。喺去馬丘比丘嘅路上，佢被偏遠農村地區嘅窮困狀況嚇親，見到農民喺富有地主嘅小塊土地上耕種。之後嘅旅程中，格瓦拉特別欣賞住喺痲瘋病療養院嘅人之間嘅友愛精神，話：「最崇高嘅人類團結同忠誠就係喺呢啲孤獨絕望嘅人中間產生。」格瓦拉用喺呢次旅程中做嘅筆記寫咗本書，叫做《電單車日記》（直到1995年先出版），之後仲登上咗紐約時報暢銷書榜，再改編成2004年同名電影。

呢次旅程帶格瓦拉經過阿根廷、智利、秘魯、厄瓜多爾、哥倫比亞、委內瑞拉、巴拿馬，最後喺邁阿密停留咗20日，然後返布宜諾斯艾利斯。旅程完咗之後，佢開始將拉丁美洲睇成一個整體，而唔係一堆獨立國家，認為要用一個覆蓋成個大陸嘅解放策略。佢認為無國界、團結一致嘅西語美洲有共同嘅拉丁文化遺產，呢個概念喺佢之後嘅革命活動中經常出現。返到阿根廷之後，佢完成咗學業，1953年6月拎到醫學學位。

格瓦拉之後講過，佢喺拉丁美洲嘅旅程令佢「同貧窮、飢餓同疾病有咗密切接觸」，仲見識到「因為冇錢而醫唔到個仔」，同埋「持續飢餓同懲罰所引起嘅昏睡」令到老豆「接受失去個仔係一件無關緊要嘅意外」。格瓦拉話呢啲經歷令佢相信要「幫助呢啲人」，佢就要離開醫學領域，要諗下武裝鬥爭呢個政治舞台。

## 出面網頁

## 疏仕
吳承恩

**吳承恩**（；），字**汝忠**，係大明小說家，至出名係寫咗《西遊記》。佢係江蘇淮安人，號**射陽山人**。

## 屋企
吳承恩家貧，無仔女。

## 事業
吳承恩響中央太學，南京大學前身，讀咗十年。

吳承恩約莫40歲先補到歲貢生，到北京等分官職，之不過選唔到。之後，母老家貧，去咗做長興縣丞，最後俾人告到坐監。兩年後乜都無，晚年重要賣文為生，將近80歲先死。

吳承恩寫過好多書，不過窮兼無後，作品散失。據史書記載，有志怪小說集《禹鼎記》，已失傳。目前淨返後人輯嘅《射陽先生存稿》卷。

佢寫嘅《西遊記》，係家傳戶曉嘅作品，孫悟空更加個個都識。本書估計係收集民間故事再編寫嘅作品，一般都認為最後由吳承恩定稿。不過學術對呢方便有爭議。

## 評價
《天啟淮安府志》響佢死之後，評價佢「性敏而多慧，博極群書，為詩文下筆立成，清雅流麗，有秦少游之風。復善諧謔，所著雜記幾種，名震一時」。

## wu
*Zhou, Xianshen, "Wu Cheng'en". *[[Encyclopedia of China]]*, 1st ed.
香港工業總會

**香港工業總會**（**The Federation of Hong Kong Industries**），簡稱**工總**，係香港法定組織，根據香港工業總會條例嚮1960年成立，會員係香港工業企業家。香港工業總會現任會長係查毅超。

以前，香港工業總會未出現之前，香港工業商會組織只有香港中華廠商聯合會。

## 出邊參考
* 香港工業總會官方網址
財務公司

**財務公司**（**Finance company**），俗稱**財仔**，係金融機構一種。

一般唔係銀行，但係又可以借錢畀人嘅金融機構，通常利息會高過銀行，但係審批過程就比較寬鬆。適合心急借錢周轉嘅人。

## 香港
嚮香港銀行三級制之下，唔係香港銀行嘅金融機構，先至係財務公司。

二十世紀六十年代，有好多香港銀行唔得，政府為咗保護銀行業，所以訂立香港銀行法例，只有銀行執照先至可以做銀行，法定投資成本要求好高，所以外國投資者有意嚟香港做金融機構嘅，都會申請財務公司牌。財務公司即係以公司註冊方式成立，之後再分為投資銀行、接受存款公司、證券公司、放貸人公司等方式經營，同埋由政府監管。

## 睇埋
* 貸款
* 私人貸款
* 存款證
* 大耳窿
* 風險投資
* 財務中介公司
*香港嘅《放債人條例》
香港科學園

**香港科學園**（）係香港嘅科學園，開來商用科學、高科技研究發展用。佢喺新界白石角，響沙田同大埔之間。佢靠近香港中文大學，大埔海側邊，隔海對住馬鞍山。香港科學園由香港科技園公司管理。

香港科學園分三期發展，第一、第二同第三期分別喺2004年、2006年同埋2014-16年完工。

## 出面網頁

*
孫武

**孫武**（），尊稱**孫子**，係中國春秋時代將軍同兵學家，以《孫子兵法》名聞於世。喺齊國出世，曾經助吳國稱霸。

## 生平
孫子係山東人，屋企係齊國貴族。後生嗰陣孫子成日都讀兵書。十八歲就離開咗齊國，去到吳國，畀吳王闔閭起用。

當時吳王闔閭成日都諗住打楚國，孫子採取咗「疲楚誤楚」策略，不停咁騷擾楚國六年，令到楚國以為吳國只係騷擾佢哋，而唔係進攻佢哋，放鬆咗警惕。無耐孫子只係派出咗3500個士兵，就攞到楚國三個根據地。其後吳國五戰五勝，吳國淨係用幾萬人，就打贏咗楚國二十萬人。楚國死咗十幾萬人，楚國國王重因為咁而逃亡。吳國從此威震中原。

吳國後來因為秦國嘅干預，被逼由楚國撤軍，但已經使到楚國元氣大傷。公元前496年，吳王闔閭唔理會孫子勸阻，再一次出兵攻打復咗國嘅越國，結果打輸咗，闔閭激到病死。孫子幫新吳王夫差治國練兵，唔但只最後成功報咗仇，夫差重北上稱霸，喺黃池大會諸侯。

晚年孫子寫咗《孫子兵法》。呢本書對後世影響好大，好多軍事知識都係出自孫子。

## 著作
* 《孫子兵法》

類:春秋人
武
狼尾草

**狼尾草**（；學名：）係禾本科狼尾草屬嘅草本多年生植物，喺香港、臺灣、東亞地區、澳洲成日見。

佢亦係種防沙植物。

## 樣
狼尾草好似狗尾草，佢嘅圓錐花序剛毛好易甩，每年秋冬時節開花。

## 用途
佢嘅全草可以做藥，有清肺止咳，涼血明目嘅功效。亦可以做牛、羊、兔、鵝、魚等動物都鍾意食。稈可以用嚟整紙或紡織用品。

## 連出去
* 
* 被子植物（Angiospermae）/ Poaceae禾本科：狼尾草
* 狼尾草：草食性動物飼料作物
* 台灣行政院禾本科植物：狼尾草

類:藥用植物
類:飼料
類:紙源植物
類:紡織纖維植物
類:防護樹種
劉錫明

**劉錫明**（**Canti LAU Sek Ming**，）係香港電視演員同歌手，喺香港出世。佢喺香港浸會學院音樂系畢業，1988年，劉錫明加入第十五期無綫電視藝員訓練班（1988年），同學包括郭富城、林家棟、黃德斌、雷宇揚、陳家碧、黎芷珊同林燕明等，嗰時佢係無綫電視力捧嘅太陽之子之一。因為爭女俾倪震封惡毒花名「毒瘤明」，喺YES雜誌日唱夜唱，人言可畏令到劉錫明頂唔順，避走去臺灣發展。

## 屋企
劉錫明已婚，2001年9月16號喺台北同張齊玲結婚，嗰日啱啱臺灣畀颱風百合吹襲。張齊玲係張學良家族後人。劉錫明兩公婆而家有一個女。

## 出面網頁
* 劉錫明兜踎實錄
* 星星相錫
* 網路城邦
* 2005年10月，人民網：劉錫明近況
* 劉錫明的演藝作品
* 「毒瘤明」稱呼和對劉錫明事業的影響－絕情谷
* 香港電台《舊日的足跡》訪問嘉賓：劉錫明

類:香港男歌手

類:香港電視男演員
倪震

**倪震**（英文名**Joe Nieh**，）係香港流行文化袋裝書嘅作者、電台節目主持人，《Yes!》創辦人。

## 屋企
倪震個老豆倪匡都係香港作家。倪震結咗婚，老婆係藝人周慧敏。

## 學歷
* 高主教小學
* 華仁小學、香港華仁書院
* 蘇浙公學
* 美國佛羅里達大學

## 事業
* 1986年，黃霑嘅廣告公司做撰稿員
* 1989年，倪震同邵國華、梁繼璋主持Phone-in節目《三個寂寞的心》
* 1991年，原班人馬搞《Yes!》雜誌，唱衰劉錫明，騙得美人歸
* 1997年，33歲，半退休，去咗三藩市
* 2003年，回流返香港，先後同張燊悅、谷祖琳主持903商業二台《絕情谷》，直到2005年9月30號
* 2006年9月，幫亞洲電視主持50集節目《詩遊記》，介紹中國詩人同詞人嘅作品同背景

## 出邊網站
* 倪震自設嘅網上討論區
* 東森新聞2008年12月9號：近20年關係倪震、周慧敏
Nu Metal

**新金屬**（Nu Metal）係重金屬音樂嘅一個分支。起源於1990年代。

## 發展同埋特色
1990年代，有啲重金屬樂隊引入咗第啲元素同演繹，例如Funk或Hip Hop嘅節奏、DJ混音、MIDI、Rap等等，形成咗新金屬。

新金屬唔同傳統重金屬，少啲結他獨奏部份、樂手亦唔一定留長髮、主音唔一定死腔或嗌晒成首歌、以好聽啲嘅旋律貫穿成首歌等等。

## 樂隊
* SlipKnoT
* AVENGED SEVENFOLD A7X
* Linkin Park
* The GazettE
* P.O.D.
* System of a Down
* Limp Bizkit
* Lostprophets
* KoЯn
* Papa Roach
Ocean

**Ocean**喺英文角度嚟講，一般係大洋、海洋噉解。佢重可以係：

*Ocean (樂隊)
*Ocran (史提攀米古斯專輯)
*Ocean (比寶羅民專輯)
*Ocean (B'z單曲)
*Ocean (東方神起單曲)
*Ocean (Spencer Tracy單曲)
*Ocean (Sebadoh單曲)
向日葵

**向日葵**（；學名：**'），第個名係**太陽花**（）或**葵花'''（）；佢係菊科向日葵屬嘅一年生草本植物，原產地喺北美洲，而家喺全球嘅熱帶或亞熱帶、溫帶地區都可以搵到。

## 名
由於朵花識追住太陽嘅方向，所以「向日葵」嘅名就係噉嚟。

## 形態
植物可以生到1~3米半咁高。莖比較直，圓形兼多棱，質地比較硬兼有白粗硬毛。而葉係綠色嘅蛋形結構，先端比較尖，葉邊有粗鋸齒兼兩邊粗糙。花序係盤型，可去到30cm咁闊，有好多苞片響度，排成好似啲瓦噉；一般喺每年夏天開花。而結果方面，花序邊生中性嘅黃色，好似條脷噉嘅花係唔結果，但係花序中間係兩性嘅啡或暗紫色，好似條管噉嘅花係可以結果。果嘅樣比較瘦，好似個方蛋形噉，果皮係灰或黑嘅木質品種。

## 習性
呢種植物係幾禁有太陽嘅地方度生，甚至喺爛地、鹼性地、旱地都種得。而溫度適應性方面都幾犀利下，既可以喺熱辣辣嘅天氣度生，又可以喺凍冰冰嘅天氣度生。適應溫度範圍係2~44℃。

## 用途

向日葵嘅花可以俾人睇，佢嘅果同籽有好多油，都幾香下。既可以炒熟嚟食，又可以榨油。市面上賣嘅葵瓜子就係喺呢種花出嘅。另外，佢嘅花托、梗稈、果殼都可以用嚟做工業原料，佢嘅花瓣可以浸茶。

### 藥用價值
向日葵邊個部位都係藥。佢嘅根、梗、葉、莖髓、花，核都可以做藥。

## 向日葵追住太陽嘅原理
向日葵之所以追住太陽嘅方向嚟行，係因為花盤下邊條梗有種好特殊嘅植物生長素，有背光同遇光兩個生長素嘅特徵。而背光生長素多過遇光生長素，加上生長素可以刺激到細胞嚟生兼加快分裂同繁殖。

喺每日朝早，太陽從東邊出嚟嗰時，向日葵嘅花盤下邊嘅生長素去曬西邊，重刺激背光嗰邊嘅細胞繁殖，而背光嗰邊生得重快過有光嗰邊，之後成個花盤向太陽度彎。由於太陽從東向西移，而喺梗嗰度嘅植物生長素都跟住太陽轉，所以向日葵識追住太陽嘅方向。

## 文化

向日葵喺全球各地，尤其係文化界都好出名下。

### 泰國葵花節
喺泰國嘅華富里府，由於嗰度係泰國最大嘅向日葵種植地，喺每年11月1號~12月31號，嗰時當地開始搞葵花節。

### 俄羅斯國花
喺俄羅斯，因為從19世紀開始，向日葵嚟咗沙俄。從嗰時開始，啲人一直到而家為止，好多人都鍾意向日葵，所以而家，俄羅斯嘅國花就係向日葵。

### 烏克蘭國花
喺烏克蘭，由於大範圍種咗向日葵，加上佢嘅花同籽已經成為烏克蘭嘅國家標記，所以而家，烏克蘭嘅國花係向日葵。

### 做個創世神嘅遊戲道具
喺手機遊戲做個創世神入面，有個同「向日葵」有關嘅道具，喺佢嗰邊嘅遊戲係成日嗌「」。

### 向日葵數
喺1979年嘅歐洲數學界入面，曾經研究過向日葵數。佢一般用喺計極坐標。

### 壁畫
喺全球各地，有時喺壁畫度都見到有向日葵出場嘅。

## 相

## 註

## 有關嘅書
* 为什么向日葵会追着太阳的方向？ 少年万事通 第187页　ISBN 7-5312-1106-8
*《臺灣蔬果實用百科第二輯》，薛聰賢 著，薛聰賢出版社，2001年

## 出面網頁

*  向日葵（Helianthus annus）  泉州教科研网
* 向日葵的药用价值与应用 三九养生堂
* 向日葵的药用价值 向日葵网志
* 向日葵 中國植物
* 向日葵Xiangrikui 藥用植物圖像數據庫（香港浸會大學中醫藥學院）
* 向阳花生长习性 医学教育网
* 向日葵 認識植物
*  向日葵 丈菊 Helianthus annuus L. 中国植物志
* Sensational Sunflowers FLORIDATA
* National, Native and Popular Flowers of Ukraine gifting.inc

類:草本植物

類:硬果
類:植物油庫
類:藥用植物
類:茶嘅原料
類:沙漠植物
大肚腩

**大肚腩**，又叫做**中央肥胖**、**肚腩贅肉**、**士啤呔**（英文spare tyre音譯）、**啤酒肚**（源自英文beer belly）、**Call機肉**、**大西瓜**、**豬腩肉**，係腰圍同埋肚腩、皮下脂肪過量積存，有入冇出。原因係年紀增長，新陳代謝減慢、暴飲暴食、欠缺體育運動所致。

大肚腩外觀唔好睇，尤其喺瘦身時尚之下，電影、電視加廣告都話，大肚腩好人有限，好似貪官、咸濕佬、奸商、好食懶飛嘅中坑。

## 睇埋
*代謝綜合症

## 出面網頁
*明報健康：何謂「中央肥胖」及「代謝綜合症」﹖
*大紀元：中央肥胖為糖尿病高危族
*太陽報：大肚腩心臟病高危
肚腩

**肚腩**係指人嘅腹部嘅腰位前面嘅位置。假如個肚腩積埋好多脂肪，就會凸咗出嚟，叫做大肚腩。

## 睇埋
*肚腩毛
加速度

{dt} = \frac{d^2\mathbf{x}}{dt^2}
| dimension = wikidata
}}

喺力學入面，「**加速度**」係一個物體嘅速度隨時間嘅變化率。加速度係運動學嘅幾個組成部分之一，運動學係研究運動嘅學科。加速度係向量量（即係佢哋有大小同方向）。一個物體嘅加速度方向由作用喺嗰個物體上嘅「淨」力嘅方向決定。根據牛頓第二定律，一個物體嘅加速度大小係由兩個原因共同影響：
* 所有作用喺嗰個物體上嘅外部力嘅淨平衡 — 大小同呢個淨合力正比例；
* 嗰個物體嘅質量，取決於物體由咩材料構成 — 大小同物體嘅質量反比例。

加速度嘅SI單位係米每平方秒（，\mathrm{\tfrac{m}{s^2}}）。

舉例嚟講，當一架車輛由靜止狀態（喺慣性參考系中速度為零）開始，沿直線以越嚟越快嘅速度行駛，佢就係喺行駛方向加速。如果車輛轉彎，就會向新方向產生加速度，改變佢嘅運動向量。車輛喺當前運動方向上嘅加速度叫做線性加速度（或者喺圓周運動中叫做切向加速度），車上嘅乘客會感受到一股將佢哋推向座位背嘅力。當改變方向時，產生嘅加速度叫做徑向加速度（或者喺圓周運動中叫做向心加速度），乘客會感受到一種離心力。如果車輛嘅速度減慢，呢個就係一個方向同速度向量相反嘅加速度（數學上係一個負數，如果運動係單向嘅而且速度係正數），有時叫做「**減速**」或者「**延遲**」，乘客會感受到減速嘅反應力，表現為一股將佢哋向前推嘅慣性力。喺太空船入面，呢啲負加速度通常係通過燃燒逆推火箭嚟實現嘅。加速同減速嘅處理方式係一樣嘅，因為佢哋都係速度嘅變化。乘客會感受到呢啲加速度（切向、徑向、減速），直到佢哋相對於速度變化嘅加速度嘅相對（差分）速度喺參考系中變為零為止。

## 定義同特性

### 平均加速度

一個物體喺一段時間內嘅平均加速度係佢嘅速度變化量 \Delta \mathbf{v} 除以呢段時間嘅長度 \Delta t。用數學表示就係：
\bar{\mathbf{a}} = \frac{\Delta \mathbf{v}}{\Delta t}

### 瞬時加速度

瞬時加速度係一個無窮小時間間隔內平均加速度嘅函數極限。用微積分嚟講，瞬時加速度係速度向量對時間嘅導數：
\mathbf{a} = \lim_{\Delta t} = \frac{d\mathbf{v}}{dt}
因為加速度定義為速度  對時間  嘅導數，而速度又定義為位置  對時間嘅導數，所以加速度可以理解為  對  嘅二階導數：
\mathbf{a} = \frac{d\mathbf{v}}{dt} = \frac{d^2\mathbf{x}}{dt^2}

（喺呢度同其他地方，如果係直線運動，方程式入面嘅向量可以用純量代替。）

根據微積分基本定理，可以睇到加速度函數  嘅積分就係速度函數 ；即係話，加速度對時間（ 對 ）圖嘅曲線下面嘅面積就相當於速度嘅變化。
\mathbf{\Delta v} =  \int \mathbf{a} \, dt

同樣，加加速度函數 （即加速度函數嘅導數）嘅積分可以用嚟計算某個時間嘅加速度變化：
\mathbf{\Delta a} =  \int \mathbf{j} \, dt

### 單位
加速度嘅量綱係速度（L/T）除以時間，即 L T−2。加速度嘅SI單位係米每平方秒（m s−2）；或者叫做「米每秒每秒」，因為每秒鐘速度以米每秒為單位嘅變化量等於加速度值。

### 其他形式
一個做圓周運動嘅物體——好似圍繞地球運行嘅衞星——因為運動方向嘅改變而加速，雖然佢嘅速率可能係恆定嘅。喺呢種情況下，我哋話佢經歷緊「向心」（指向圓心）加速。

固有加速度，即一個物體相對於自由落體狀態嘅加速度，係用一種叫做加速度計嘅儀器嚟測量嘅。

喺經典力學中，對於質量恆定嘅物體，物體質心嘅（向量）加速度同作用喺佢身上嘅淨力向量（即所有力嘅和）成正比（牛頓第二定律）：
\mathbf{F} = m\mathbf{a} \quad \implies \quad \mathbf{a} = \frac{\mathbf{F}}{m}
其中  係作用喺物體上嘅淨力， 係物體嘅質量，而  係質心嘅加速度。當速度接近光速嘅時候，相對論效應會變得越嚟越大。

## 切向加速度同向心加速度

一個粒子喺曲線路徑上運動嘅速度可以寫成時間嘅函數：
\mathbf{v}(t) = v(t) \frac{\mathbf{v}(t)}{v(t)} = v(t) \mathbf{u}_\mathrm{t}(t) 
其中  等於沿路徑運動嘅速率，而
\mathbf{u}_\mathrm{t} = \frac{\mathbf{v}(t)}{v(t)} \, 
係一個單位切向量，指向所選時刻嘅運動方向。考慮到速率  同  方向嘅變化，一個喺曲線路徑上運動嘅粒子嘅加速度可以用兩個時間函數乘積嘅鏈式法則寫成：

\begin{alignat}{3}
\mathbf{a} & = \frac{d \mathbf{v}}{dt} \\
           & =  \frac{dv}{dt} \mathbf{u}_\mathrm{t} +v(t)\frac{d \mathbf{u}_\mathrm{t}}{dt} \\
           & = \frac{dv }{dt} \mathbf{u}_\mathrm{t} + \frac{v^2}{r}\mathbf{u}_\mathrm{n}\ 
\end{alignat}

其中  係粒子軌跡嘅單位（向內）法向量（亦稱為「主法向量」），而  係佢喺時間  嘅瞬時曲率半徑，基於密切圓。呢兩個分量
:\mathbf{a}_\mathrm{t} = \frac{dv }{dt} \mathbf{u}_\mathrm{t} \quad\text{同}\quad \mathbf{a}_\mathrm{c} = \frac{v^2}{r}\mathbf{u}_\mathrm{n}
分別叫做切向加速度同法向或徑向加速度（喺圓周運動中叫做向心加速度，請參見圓周運動同向心力）。

三維空間曲線嘅幾何分析，解釋咗切向量、（主）法向量同副法向量，由弗萊內-塞雷公式描述。

## 睇埋
*加速度嘅加速度：急變率
*微分
*斜率
## 引咗